A felügyelőségi felügyeletről szóló törvény 12. szakaszának 13. bekezdése (SZK Hivatalos Közlönye, 36/2015., 44/2018.-másik törvény és 95/2018. szám), A helyi önkormányzatról szóló törvény 32. szakasza (SZK Hivatalos Közlönye, 129/2007., 83/2014.-másik törvény, 101/2016.-másik törvény, 47/2018. és 111/2021.-másik törvény szám) és Topolya község Statútuma 47. szakasza 1. bekezdésének 9. pontja (Topolya Község Hivatalos Lapja, 5/2019. szám) alapján, Topolya Községi Képviselő-testülete a 2025. \_\_\_\_\_\_\_\_\_\_\_-i ülésén meghozta az alábbi

**VÉGZÉST**

**a Topolya község eredeti hatáskörébe tartozó teendők feletti felügyelőségi felügyeletet koordináló bizottság megalakításáról**

**1. szakasz**

**MEGALAKUL** a Topolya község eredeti hatáskörébe tartozó teendők feletti felügyelőségi felügyeletet koordináló bizottság (a továbbiakban: bizottság).

A bizottság feladata, hogy biztosítsa az átfogóbb és hatékonyabb felügyeletet, és a felügyelőségi felügyelet átfedésének és szükségtelen megismétlésének elkerülését, a felügyelőségi felügyeletnek a Topolya község eredeti hatáskörébe tartozó teendők feletti felügyelőségi felügyeletet végző felügyelőségek közötti összehangolása mellett.

**2. szakasz**

A bizottságba az alábbi személyeket nevezzük ki:

1. Seffer Attila, a Községi Tanács kommunális tevékenységekkel és környezetvédelemmel megbízott tagja - elnök,
2. Nataša Šević, a Községi Tanács sporttal és ifjúsági ügyekkel megbízott tagja - elnökhelyettes,
3. Mentus Lívia, a Községi Tanács pénzügyekkel, polgári egyesületekkel és kultúrával megbízott tagja - tag,
4. Mijatov Dávidházi Zita, a Községi Közigazgatási Hivatal vezetője - tag,
5. Fitz Ákos, a Felügyelőségi Osztály vezetője - tag,
6. Pásti Orsolya, a Pénzügyi, Közbevételeket Megállapító és Megfizettető Osztály vezetője - tag,
7. Dudaš Saša, normatív-jogi ügyek végrehajtója - tag.

A bizottság elnöke irányítja a bizottság munkáját, összehangolja a tagok munkáját, valamint összehívja és vezeti a bizottság üléseit.

Távolléte vagy akadályoztatása esetén a bizottság elnökét a bizottság elnökhelyettese helyettesíti.

**3. szakasz**

Megállapítjuk, hogy a Topolya község eredeti hatáskörébe tartozó teendők feletti felügyelőségi felügyeletet az alábbiak végzik:

1. Kommunális és közlekedési, Topolya Községi Közigazgatási Hivatala Felügyelőségi Osztályának összetételében;
2. Környezetvédelmi felügyelő, Topolya Községi Közigazgatási Hivatala Felügyelőségi Osztályának összetételében;
3. Idegenforgalmi és sportügyi felügyelő, Topolya Községi Közigazgatási Hivatala Felügyelőségi Osztályának összetételében;
4. Tanfelügyelő, Topolya Községi Közigazgatási Hivatala Felügyelőségi Osztályának összetételében;
5. Építési felügyelő, Topolya Községi Közigazgatási Hivatala Felügyelőségi Osztályának összetételében;
6. Irodai ellenőrzések adófelügyelője, Topolya Községi Közigazgatási Hivatala Közbevételeket Megállapító és Megfizettető Osztályának összetételében.

**4. szakasz**

A bizottság feladatai az alábbiak:

1. hogy figyelemmel kísérje a felügyelőségek koordinációjának szintjét, intézkedéseket kezdeményezzen, megállapítsa az irányvonalat és utasításokat adjon a felügyelőség koordinálása előmozdításának és a hatékony felügyelőségi felügyelet céljából, és figyelemmel kísérje azok megvalósulását, különösen:
2. a felügyelőségi felügyelet terveinek és a felügyelőségek munkájának az összehangolása,
3. információcsere a felügyelőségi felügyelet gyakorlásában,
4. a felügyelőségi felügyelet előmozdítása a felügyelőségek munkájáról szóló éves jelentésben szereplő információk alapján,
5. az e-Inspektor egységes szoftver megoldás fejlesztése;
6. hogy megvitassa és véleményezze a felügyelőségi felügyelet kérdéseit rendező határozattervezeteket és egyéb jogszabályjavaslatokat;
7. hogy megvitassa a felügyelőség munkájával kapcsolatos véleményeket, utasításokat, módszertani anyagokat és kézikönyveket, elemezze a felügyelőségi felügyelet gyakorlását és állást foglaljon a felügyelőségi eljárás egységesítése céljából ugyanazon vagy hasonló helyzetekben minden felügyelt alanyt illetően, és közzétegye ezeket az álláspontokat,
8. hogy részt vegyen a felügyelők finanszírozási és műszaki felszereltségre vonatkozó szükségleteinek elemzésében és javaslatot tegyen az illetékes szerveknek;
9. hogy szakvéleményt adjon az ellenőrző lapok javaslatairól, valamint azok módosításáról és kiegészítéséről;
10. hogy Topolya község hivatalos honlapján megjelenjenek a felügyelőségi felügyeletre vonatkozó jogszabályok, aktusok és dokumentumok;
11. hogy az érdekelt személyek kérésére tájékoztatást adjon a felügyelőség hatáskörére vonatkozóan, mégpedig legkésőbb hét napon belül;
12. hogy, igény szerint, jelentést nyújtson be Topolya Községi Tanácsának és Községi Képviselő-testületének, s javaslatokat tegyen a hatáskörébe tartozó intézkedések foganatosítására;
13. a jelen végzésben megállapított egyéb teendőket is ellát.

**5. szakasz**

A bizottság összehangolja az eredeti hatáskörbe tartozó teendők feletti felügyelőségi felügyeletet a Topolya község hatáskörébe tartozó felügyelőségi felügyelet átruházott teendőivel, a Topolya község felügyelőségei koordinálásának és együttműködésének biztosításával, a felügyelőségi felügyelet terveinek, valamint a felügyelőségek munkája és együttműködése meghatározásának az önálló vagy együttes felügyelőségi felügyelet végzésének eljárásában.

A jelen szakasz 1. bekezdésében foglalt, felügyelőségek közötti együttműködés az államigazgatást és a helyi önkormányzatot rendező jogszabályokkal, a felügyelőségi felügyeletről szóló törvénnyel és a külön törvényekben megállapított együttműködési formákkal összhangban valósul meg, s különösen magában foglalja a kölcsönös tájékoztatást, az információcserét, a segítségnyújtást, a felügyelőségi felügyelet szempontjából jelentős közös intézkedéseket és tevékenységeket, valamint a Topolya község hatáskörébe tartozó felügyelőségi felügyelet hatékonyságának előmozdítására szolgáló egyéb módokat.

Hatáskörén belül, a Községi Közigazgatási Hivatalt rendező határozattal összhangban, a Felügyelőségi Osztály az eredeti hatáskörbe tartozó teendők feletti felügyelőségi felügyeletet összehangolja a Topolya község hatáskörébe tartozó átruházott felügyelőségi felügyeleti teendőkkel.

**6. szakasz**

A bizottság felhatalmazott, hogy az illetékes szervektől és a közmegbízatások birtokosaitól a teendői és feladatai ellátásához szükséges adatokat, tájékoztatásokat, okiratokat és jelentéseket kérjen.

A felügyelőségek kötelesek betartani a jelen végzés 4. szakaszának 2) pontjában foglalt irányvonalakat és utasításokat.

**7. szakasz**

A bizottság meghozza ügyrendjét.

A bizottság legkésőbb a folyó év január 31-ig jelentést nyújt be Topolya Községi Képviselő-testületének az előző évre vonatkozóan, valamint szükség szerint rendkívüli jelentéseket, s rendszeresen közzéteszi azokat honlapján.

**8. szakasz**

A bizottság keretében munkacsoportok alakulhatnak a felügyelőségi felügyelet egy bizonyos területére, illetve bizonyos kérdéseire. A munkacsoport munkáját a bizottság tagja irányítja, a munkacsoport munkájában pedig részt vehetnek a felügyelőségek képviselői is, akiknek nincs tagjuk a bizottság összetételében, a Topolya község által alakított közvállalatok és intézmények, egyesületek, tudományos és oktatási intézmények, valamint más szervezetek képviselői, amelyek munkája kapcsolatban van Topolya község felügyelőségi felügyelete rendszerével és teendőivel.

**9. szakasz**

A jelen végzés 4. szakasza 2) pontjának 4. alpontjában és 6) pontjában foglalt teendőket a bizottság Topolya Községi Közigazgatási Hivatala informatikai csoportjával együttműködve végzi, amely a Községi Közigazgatási Hivatal információs rendszerének létrehozására és fenntartására vonatkozó teendőket látja el, a felügyelőségi felügyelet hatékony végzése céljából.

A szakmai és adminisztrációs-technikai teendőket a bizottság számára Topolya Községi Közigazgatási Hivatala Általános Közigazgatási és Társadalmi Tevékenységügyi, a Községi Szervek Teendőivel és a Közös Teendőkkel Foglalkozó Osztálya, Felügyelőségi Osztálya, valamint a Pénzügyi, Közbevételeket Megállapító és Megfizettető Osztály látja el.

**10. szakasz**

E végzés meghozatalával érvényét veszti a Topolya község eredeti hatáskörébe tartozó teendők feletti felügyelőségi felügyeletet koordináló bizottság megalakításáról szóló végzés (Topolya Község Hivatalos Lapja, 33/2020. szám).

**11. szakasz**

E végzés megjelenik Topolya Község Hivatalos Lapjában.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLETE  Szám: 001814002 2025 08332 001 000 000 001  Kelt:  Topolya | Saša Srdić, s.k.  a Községi Képviselő-testület  elnöke |

**Indokolás**

**JOGALAP**

A felügyelőségi felügyeletről szóló törvény 12. szakaszának 13. bekezdése (SZK Hivatalos Közlönye, 36/2015., 44/2018.-másik törvény és 95/2018. szám) előírja, hogy az autonóm tartomány és a helyi önkormányzati egység illetékes szervének határozata határozza meg, melyik szerv, belső szervezeti egység vagy testület koordinálja az eredeti hatáskörbe tartozó teendők feletti felügyelőségi felügyeletet.

A helyi önkormányzatról szóló törvény 32. szakasza (SZK Hivatalos Közlönye, 129/2007., 83/2014.-másik törvény, 101/2016.-másik törvény, 47/2018. és 111/2021.-másik törvény szám) előírja a Községi Képviselő-testület hatáskörét.

Topolya község Statútuma 47. szakasza 1. bekezdésének 9. pontja (Topolya Község Hivatalos Lapja, 5/2019. szám) előírja, hogy a képviselő-testület, a törvénnyel összhangban, megalakítja és rendezi a szervezetek és szolgálatok megszervezését és munkáját a község szükségleteire.

**A MEGHOZATAL OKAI**

A felügyelőségi felügyeletről szóló törvény (SZK Hivatalos Közlönye, 36/2015., 44/2018.-másik törvény és 95/2018. szám) meghatározza a felügyelőségi felügyelet tartalmát, fajtáit, formáit és eljárását, a felügyelőségi felügyelet résztvevőinek meghatalmazásait és kötelezettségeit, valamint a felügyelőségi felügyelet szempontjából jelentős egyéb kérdéseket.

A helyi önkormányzati egység területén a felügyelőségi felügyeletet a helyi önkormányzati egység szervei végzik azzal a céllal, hogy megelőző tevékenységekkel vagy intézkedések elrendelésével biztosítsák a felügyelt alanyok működésének és eljárásának törvényességét és biztonságát, valamint megelőzzék vagy elhárítsák a törvény vagy más előírás által védett javakra, jogokra és érdekekre gyakorolt káros következményeket.

A törvény 12. szakasza előírja, hogy az átfogóbb és hatékonyabb felügyeletet, és a felügyelőségi felügyelet átfedésének és szükségtelen megismétlésének elkerülését, a felügyelőség által végzett felügyelőségi felügyelet összehangolása mellett, a koordinációs bizottság is biztosítja.

Szintén elő van írva, hogy az autonóm tartomány és a helyi önkormányzati egység illetékes szerve határozatban jelöli ki, mely szerv, belső szervezeti egység vagy testület koordinálja az eredeti hatáskörébe tartozó feladatok végzése feletti felügyelőségi felügyeletet.

Ennek megfelelően meg kell alakítani a koordinációs bizottságot, egy olyan testületet, amely a község eredeti hatáskörébe tartozó feladatok feletti felügyelőségi felügyeletet koordinálja, valamint a törvényben és a törvénynél alacsonyabb rendű aktusokban megállapított egyéb teendőket és feladatokat is ellát.

**SZÜKSÉGES ESZKÖZÖK:**

E végzés meghozatalához nincs szükség külön eszközök biztosítására Topolya községi költségvetéséből.

Községi Tanács