A múzeumi tevékenységről szóló törvény 49. szakaszának 2. és 3. bekezdése (SZK Hivatalos Közlönye, 35/21. és 96/21. szám), A kultúráról szóló törvény 35. szakaszának 1. bekezdése (SZK Hivatalos Közlönye, 72/09., 13/16., 30/16.-helyesbítés, 6/20., 47/21., 78/21. és 76/23. szám) és Topolya község Statútuma 47. szakaszának 13. pontja (Topolya Község Hivatalos Lapja, 5/19. szám) alapján, Topolya Községi Képviselő-testülete 2025.\_\_\_\_\_\_\_\_\_-i ülésén meghozta az alábbi

**VÉGZÉST**

**TOPOLYA KÖZSÉG MÚZEUMA IGAZGATÓJÁNAK KINEVEZÉSÉRŐL**

**I.**

A testület kinevezi **RADAKOVIĆ MARINA** okleveles régészt, bácskossuthfalvi lakost, Topolya Község Múzeuma igazgatójává, 2025. \_\_\_\_\_\_\_\_\_\_\_ hatállyal, négyéves megbízatási időre.

**II.**

E végzés megjelenik Topolya Község Hivatalos Lapjában.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLETE  Szám:  Kelt:  Topolya | Saša Srdić, s.k.  a Községi Képviselő-testület  elnöke |

Indoklás

**JOGALAP:**

A múzeumi tevékenységről szóló törvény 49. szakaszának 2. bekezdése (SZK Hivatalos Közlönye, 35/21. és 96/21. szám) előírja, hogy az igazgató kinevezése, a megbízott igazgató kinevezése, a hatáskör, a tisztség megszűnésének megállapítása a kultúra területét szabályozó törvény rendelkezései által előírt módon és eljárás szerint történik, a 3. bekezdés pedig előírja, hogy a múzeum igazgatója és megbízott igazgatója olyan személy lehet, aki megfelel a kultúra területét szabályozó törvény rendelkezései által megállapított feltételeknek.

A kultúráról szóló törvény 35. szakaszának 1. bekezdése (SZK Hivatalos Közlönye, 72/09., 13/16., 30/16.-helyesbítés, 6/20., 47/21., 78/21. és 76/23. szám) előírja, hogy a Szerb Köztársaság, az autonóm tartomány és helyi önkormányzati egység által alapított intézmény igazgatóját előzetesen lefolytatott nyilvános pályázat alapján nevezik ki, négyéves időszakra, újbóli kinevezés lehetőségével.

Topolya község Statútuma 47. szakaszának 13. pontja (Topolya Község Hivatalos Lapja, 5/19. szám) előírja, hogy a Községi Képviselő-testület a törvénnyel összhangban kinevezi és felmenti az általa alapított intézmények, szervezetek és szolgálatok igazgató- és felügyelőbizottságát, valamint igazgatóját, s jóváhagyja alapszabályukat a törvénnyel összhangban.

**A MEGHOZATAL OKAI:**

Topolya Község Múzeuma megbízott igazgatójának, Radaković Marinának lejárt a mandátuma.

Topolya Község Múzeumának Igazgatóbizottsága 2025. február 15-én pályázatot írt ki a múzeum igazgatójának megválasztására. A nyilvános pályázatra Radaković Marina 2025. február 19-én jelentkezett.

A Magyar Nemzeti Tanács véleményt adott Radaković Marina kinevezésére Topolya Község Múzeumának igazgatójává.

Mindezek alapján javasoljuk a végzés adott szöveg szerinti meghozatalát.

**SZÜKSÉGES PÉNZESZKÖZÖK:**

E végzés végrehajtása nem igényel külön eszközöket Topolya községi költségvetéséből.

Községi Tanács