**KÖZSÉGI MŰVELŐDÉSI HÁZ TOPOLYA**

**Fő utca 12., TOPOLYA**

**Ikt. szám: 146/2025**

**Kelt: 2025. 03. 25.**

**JEGYZŐKÖNYV**

Topolya Községi Művelődési Háza (a továbbiakban: intézmény) Igazgatóbizottságának üléséről, amelyet az intézmény épületében tartottak 2025. 03. 25-én, 10 órai kezdettel.

Jelenlévő tagok: Plohl Krisztina – elnök, Rác Ejzler Evila – tag, Slaven Kojadinović - tag, Huszár Attila - tag, Brezovszki Szuzanna -tag.

Távolmaradt: Lajkó Flórián – tag.

Az ülésen jelent voltak: Csípe Tímea igazgató és Dejan Delibašić, az intézmény titkára.

Jegyzőkönyvvezető: Dudás Tatjana

Napirend:

1. Az előző igazgatóbizottsági ülésről készült jegyzőkönyv elfogadása
2. A Topolya Községi Művelődési Háza igazgatójának kinevezésére vonatkozó pályázat szövegének elfogadása
3. Egyéb

A tagok egyhangúlag elfogadják a javasolt napirendet.

**1. pont**

Az Igazgatóbizottság elnöke javasolja az előző ülésről készült jegyzőkönyv elfogadását.

Az Igazgatóbizottság egyhangúlag meghozza az alábbi

HATÁROZATOT

az előző igazgatóbizottsági ülés jegyzőkönyvének elfogadásáról.

**2. pont**

Az intézmény titkára tájékoztatta az Igazgatóbizottságot, hogy Topolya Község Művelődési Háza igazgatójának 2025. 07. 10-én lejár a mandátuma. A kultúráról szóló törvény 35. szakaszával és a Topolya Község Művelődési Háza Alapszabályának 26. szakaszával összhangban, az Igazgatóbizottság köteles a mandátum letelte előtt 60 nappal kiírni a pályázatot az igazgató kinevezésére, s lefolytatni a beszélgetést a pályázati feltételeket teljesítő jelöltekkel, továbbá a nyilvános pályázat lezárulásától számított 30 napon belül megküldeni az alapítónak az indoklással ellátott jelöltlistát (a továbbiakban: lista). A lista tartalmazza az igazgatóbizottság véleményét minden jelölt szakmai képességeiről és szervezőkészségéről, valamint a lefolytatott beszélgetés jegyzőkönyvét. Topolya Községi Képviselő-testülete a listáról nevezi ki az intézmény igazgatóját a Magyar Nemzeti Tanács előzetes véleménye mellett.

Ezt követően Topolya Községi Művelődési Háza Igazgatóbizottsága elfogadja a TOPOLYA KÖZSÉGI MŰVELŐDÉSI HÁZA IGAZGATÓJÁNAK KINEVEZÉSÉRE szóló NYILVÁNOS PÁLYÁZAT szövegét, az alábbiak szerint:

A kultúráról szóló törvény 35. szakasza (SZK Hivatalos Közlönye, 72/2009., 13/2016., 30/2016.-helyesbítés, 6/2020., 47/2021., 78/2021. és 76/2023. szám), Topolya Községi Művelődési Háza Alapszabályának 26. szakasza alapján, az Igazgatóbizottság \_\_\_\_\_\_\_\_\_\_ kiírja az alábbi

**NYILVÁNOS PÁLYÁZATOT TOPOLYA KÖZSÉGI**

**MŰVELŐDÉSI HÁZA IGAZGATÓJÁNAK KINEVEZÉSÉRE**

1. **Az intézmény adatai:**

Topolya Községi Művelődési Háza, Topolya, Fő utca 12.

1. **Munkahely:**

Topolya Községi Művelődési Háza igazgatója

1. **Munkaköri leírás:**

Az intézmény igazgatója:

* megszervezi és irányítja az intézmény munkáját;
* meghozza a teendők megszervezéséről és besorolásáról szóló aktust és az egyéb általános aktusokat a törvénnyel és az intézmény alapszabályával összhangban;
* végrehajtja az intézmény igazgatóbizottságának határozatait;
* képviseli az intézményt, és eljár a nevében;
* gondoskodik az intézmény munkájának törvényességéről;
* felel az intézmény munkaprogramjának végrehajtásáért;
* felel az intézmény anyagi-pénzügyi gazdálkodásáért;
* felel a munka- és tűzvédelmi intézkedések végrehajtásáért;
* felveszi az intézmény alkalmazottait, s dönt a fegyelmi és anyagi felelősségről;
* a törvényben és az intézmény Alapszabályában megállapított egyéb teendőket is ellát.

**A jelölt által teljesítendő feltételek:**

* legalább 240 ESPB pontértékű felsőfokú végzettség akadémiai alapképzésen, tudományos mesterképzésen, tudományos szakirányú tanulmányokon, szakirányú szakképzésen, vagy legalább négy évig tartó alapképzésen vagy kari szakirányú egyetemi képzésen
* öt év, művelődési területen szerzett szakmai tapasztalat, amelyből legalább két év vezetői beosztásban történt
* ismer legalább két, Topolya község területén hivatalos használatban lévő nyelvet.

1. **A munkavégzés helye:** Topolya,Fő utca 12.
2. **További információk a nyilvános pályázattal kapcsolatban:** 024/713-515
3. **Cím, amelyre benyújtható a nyilvános pályázatra a jelentkezések:**

A nyilvános pályázatra a bizonyítékokat tartalmazó jelentkezéseket zárt borítékban, ajánlott levélben vagy személyesen a következő címre kell benyújtani: Topolya Községi Művelődési Háza – Igazgatóbizottság, 24300 Topolya, Fő utca 12., „Az igazgató és kinevezésére szóló nyilvános pályázatra” megjelöléssel.

1. **Jelentkezési határidő:**

A jelentkezési határidő a nyilvános pályázatnak a Nemzeti Foglalkoztatási Szolgálat Poslovi című lapjában, valamint a Dnevnik, illetve a Magyar Szó napilapban való közzétételétől számított 8 nap.

1. **A pályázati jelentkezés tartalmazza:**

A jelölt családi és utónevét, születési idejét és helyét, lakcímét, telefonszámát, lehetőség szerint e-mail-címét is, a végzettségéről szóló adatokat, a munkatapasztalata időtartamáról és típusáról szóló adatokat, a munkaköri leírással, amelyben a jelentkezés benyújtása előtt dolgozott, a szakmai továbbképzéséről szóló adatokat.

Az igazgatójelölt, a pályázati dokumentáció szerves részeként, köteles javaslatot tenni Topolya Községi Művelődési Háza munka- és fejlesztési programjára.

A pályázati jelentkezést a jelöltnek saját kezűleg kell aláírnia.

1. **A jelentkezéshez melléklendő bizonyítékok:**

* A személyi igazolvány fénymásolata vagy leolvasott kivonata;
* A Szerb Köztársaság állampolgársági bizonyítványa, hat hónapnál nem régebbi – eredeti vagy hitelesített fénymásolat;
* Születési anyakönyvi kivonat – eredeti vagy hitelesített fénymásolat;
* Bizonylat arról, hogy nem folyik ellene büntetőeljárás (a jelölt lakhelye szerinti alapfokú bíróság által kiadott);
* Bizonylat arról, hogy nem ítélték el jogerős bírósági határozattal (a jelölt lakhelye szerinti rendőrség által kiadott);
* Oklevél az iskolai végzettségről – eredeti vagy hitelesített fénymásolat;
* A művelődési szakmai tapasztalatot igazoló okiratok (igazolások, végzések és egyéb aktusok, amelyekből kiderül, hogy milyen munkakörben, milyen végzettséggel és mely időszakban szerezte a munkatapasztalatot) – eredeti vagy hitelesített fénymásolat;
* A Művelődési Ház munka- és fejlesztési programja;
* Bizonyíték a hivatalos használatban lévő, nemzeti kisebbségi nyelv (lehetőleg a magyar nyelv) ismeretéről.

1. **A munkaviszony időtartama:**

Az igazgató megbízatása négy évre szól.

1. **Választási eljárás:**

Az igazgatóbizottság a nyilvános pályázatra benyújtott jelentkezéseket a közigazgatási eljárást szabályozó törvénnyel összhangban köteles kezelni.

Az intézmény igazgatóbizottsága beszélgetést folytat a pályázati feltételeket teljesítő jelöltekkel, s a nyilvános pályázat lezárulásától számított 30 napon belül megküldi az alapító Topolya községnek az indoklással ellátott jelöltlista-javaslatot (a továbbiakban: lista). Topolya Községi Képviselő-testülete a listáról nevezi ki az intézmény igazgatóját a Magyar Nemzeti Tanács előzetes véleménye mellett.

A nyilvános pályázat meghiúsult, amennyiben az igazgatóbizottság megállapítja, hogy nincs olyan jelölt, aki teljesíti a választási eljárásba való bekerülés feltételeit, amiről köteles értesíteni az alapítókat, továbbá akkor is, ha az alapító nem nevezi ki az intézmény igazgatóját a jelöltlistáról.

**Megjegyzés:**

Az elkésett, elfogadhatatlan, értelmezhetetlen és hiányos jelentkezéseket, valamint azokat a jelentkezéseket, amelyekhez nem mellékelték valamennyi kért bizonyíték eredetijét vagy hitelesített fénymásolatát, az igazgatóbizottság elutasítja.

A jelen pályázat szerb nyelvű szövegében а nyelvtani hímnemben használt kifejezések a természetes hím- és nőnemre is vonatkoznak.

**3. pont**

Az intézmény titkára tájékoztatta az igazgatóbizottsági tagokat, hogy a Topolya Községi Művelődési Háza Alapszabályának 26. szakaszával összhangban, a nyilvános pályázat kiírása előtt az igazgatóbizottságnak előzetes jóváhagyást kell kapnia az alapítóktól a nyilvános pályázat kiírására.

Ennek megfelelően a pályázat szövegét megküldik az alapítóknak az előzetes jóváhagyás megadása céljából.

Az igazgatóbizottság ülése 10.45 órakor ért véget.

|  |  |
| --- | --- |
| **Dudás Tatjana, s.k.**  **jegyzőkönyvvezető** | **Plohl Krisztina, s.k.**  **AZ IGAZGATÓBIZOTTSÁG**  **ELNÖKE** |