A közvállalatokról szóló törvény 31. szakaszának 1. bekezdése és 34. szakaszának 2. bekezdése (A Szerb Köztársaság Hivatalos Közlönye, 15/2016. és 88/2019. szám), a Szabadkai Regionális Hulladéktároló Kft. megalapításáról szóló szerződés 18. szakaszának 4. bekezdése és Topolya község Statútuma 47. szakaszának 12. pontja (Topolya Község Hivatalos Lapja, 5/2019. szám) alapján, Topolya Községi Képviselő-testülete 2025. \_\_\_\_\_\_\_\_\_-i ülésén meghozta az alábbi

**VÉGZÉST**

**A SZABADKAI REGIONÁLIS HULLADÉKTÁROLÓ HULLADÉKGAZDÁLKODÁSI KORLÁTOLT FELELŐSSÉGŰ TÁRSASÁG IGAZGATÓJÁT KINEVEZŐ BIZOTTSÁG TAGJÁNAK KINEVEZÉSÉRŐL**

**I.**

A Társaság topolyai és kishegyesi tagjának képviselőjeként kinevezzük Mentus Lívia okleveles közgazdászt, topolyai lakost a Szabadkai Regionális Hulladéktároló Hulladékgazdálkodási Korlátolt Felelősségű Társaság igazgatóját kinevező bizottság tagjává, három (3) éves megbízatási időszakra.

**II.**

E végzés megjelenik Topolya Község Hivatalos Lapjában.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLETE  Szám: 001283916 2025 08332 001 000  Kelt:  Topolya | Saša Srdić, s.k.  a Községi Képviselő-testület  elnöke |

Indokolás

I. JOGALAP:

A közvállalatokról szóló törvény 31. szakaszának 1. bekezdése (A Szerb Köztársaság Hivatalos Közlönye, 15/2016. és 88/2019. szám) előírja, hogy a nyilvános pályázatot az igazgató megválasztására vonatkozó pályázatot lefolytató bizottság folytatja le.

A közvállalatokról szóló törvény 34. szakaszának 2. bekezdése (A Szerb Köztársaság Hivatalos Közlönye, 15/2016. és 88/2019. szám) előírja, hogy a helyi önkormányzati egység bizottságát az a szerv alakítja, amely a helyi önkormányzati egység statútumában az igazgató kinevezésére illetékesként van meghatározva.

A Szabadkai Regionális Hulladéktároló Kft. megalapításáról szóló szerződés 18. szakaszának 4. bekezdése előírja, hogy a pályázati bizottság tagjait a társaság tagjai nevezik ki az igazgató kinevezési eljárásának megindítása alkalmával, mégpedig 2 képviselőt Szabadka Város nevez ki, Topolya Község és Kishegyes Község 1 tagot nevez ki közösen, Magyarkanizsa Község és Törökkanizsa Község 1 tagot nevez ki közösen, Zenta Község és Csóka Község 1 tagot nevez ki közösen.

Topolya község Statútuma 47. szakaszának 12. pontja (Topolya Község Hivatalos Lapja, 5/2019. szám) előírja, hogy a Községi Képviselő-testület, a törvénnyel összhangban, többek között kinevezi és felmenti az általa alapított közvállalat felügyelőbizottságát és igazgatóját, jóváhagyja a közvállalat alapszabályát, valamint egyéb alapítói jogokat gyakorol a törvénnyel és az alapító okirattal összhangban.

II. A MEGHOZATAL OKAI:

A Szabadkai Regionális Hulladéktároló Hulladékgazdálkodási Korlátolt Felelősségű Társaság átiratban kérte az igazgatót kinevező bizottságnak a társaság tagját képviselő tagjának kinevezéséről szóló végzés megküldését.

Az elmondottakkal összhangban javasoljuk az adott szöveg szerinti végzés meghozatalát.

III. A VÉGREHAJTÁSHOZ SZÜKSÉGES ESZKÖZÖK:

E végzés végrehajtásához nincs szükség községi költségvetési eszközökre.

Községi Tanács