Az egészségvédelemről szóló törvény 203. szakaszának 4. bekezdése (Szerb Köztársaság Hivatalos Közlönye, 25/2019. és 92/2023. – hiteles értelmezés szám), Az anyakönyvek vezetéséről és az anyakönyvi űrlapokról szóló utasítás 64. pontjának 2. bekezdése (SZK Hivatalos Közlönye, 93/2018., 24/2022. és 88/2023. szám) és Topolya község Statútumának 47. szakasza (Topolya Község Hivatalos Lapja, 5/2019. szám) alapján, Topolya Községi Képviselő-testülete a 2025. \_\_\_\_\_\_\_\_\_\_\_-i ülésén meghozza az alábbi

**VÉGZÉST**

**AZ EGÉSZSÉGÜGYI LÉTESÍTMÉNYEKEN KÍVÜL ELHUNYTAK ELHALÁLOZÁSI OKÁT ÉS IDEJÉT MEGÁLLAPÍTÓ ÉS A HALOTTI BIZONYÍTVÁNYT KIÁLLÍTÓ ORVOSOK KIJELÖLÉSÉRŐL**

**1. szakasz**

Topolya község területén az egészségügyi intézményeken kívül elhunytak elhalálozási idejének és a halál okának szakmai megállapítására, valamint a halotti bizonyítvány kibocsátására a topolyai Dr. Hadzsy János Egészségház alábbi orvosdoktorait jelöljük ki:

* Dr. Goran Provči,
* Dr. Lune Paunović,
* Dr. Mészáros Tibor,
* Dr. Ocsenás Sütő Csilla,
* Dr. Katarina Martinović Noveski,
* Dr. Suzana Šaban Trnokopović
* Dr. Dobrila Cvetićanin Plavšić,
* Dr. Kurin Ákos,
* Dr. Vesna Vukelić,
* Dr. Miljan Kuveljić,
* Dr. Klebecskó Kornél,
* Dr. Fejdi Jovan,
* Dr. Ksenija Mijajlović,
* Dr. Tatjana Basarić Gvozdenović,
* Dr. Dragana Pendžić,
* Dr. Tóth Isaszegi Sándor és
* Dr. Aleksandar Lazić.

**2. szakasz**

A halál időpontjának és okának megállapítását és a halotti bizonyítvány kibocsátását a jelen végzés 1. szakaszában felsorolt orvosdoktorok Topolya község minden anyakönyvi körzetében ellátják.

**3. szakasz**

A jelen végzés 1. szakaszában tárgyalt teendőkre előirányzott eszközöket Topolya községi költségvetésében irányozzák elő.

**4. szakasz**

Topolya község és a topolyai Dr. Hadzsy János Egészségház közötti, kölcsönös jogokat és kötelezettségeket szerződés szabályozza.

**5. szakasz**

A jelen végzés meghozatalával érvényét veszíti Az egészségügyi létesítményeken kívül elhunytak elhalálozási okának és idejének megállapítását és a halotti bizonyítvány kibocsátását végző orvosok kijelöléséről szóló végzés (Topolya Község Hivatalos Lapja, 6/2015., a végzés 51-2/2017 számú, 2017. 01. 08-án kelt kiegészítése, 17/2017., 6/2018., 10/2018., 23/2018., 6/2019., 12/2019., 23/2020., 2/2021., 31/2021., 26.1/2022., 10/2023., 21/2023., 4/2024. szám).

**6. szakasz**

E végzés Topolya Község Hivatalos Lapjában való megjelenésétől számított, nyolcadik napon lép életbe.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLET  Szám: 001808845 2025 08332 001 000 000 001  Kelt:  Topolya | Saša Srdić, s.k.  a Községi Képviselő-testület  elnöke |

**I n d o k o l á s**

**JOGALAP**

Az egészségvédelemről szóló törvény 203. szakaszának 4. bekezdése (Szerb Köztársaság Hivatalos Közlönye, 25/2019. és 92/2023. – hiteles értelmezés szám) előírja, hogy a helyi önkormányzati egység illetékes szerve jelöli ki az orvosokat az egészségügyi intézményeken kívül elhunytak elhalálozási idejének és a halál okának szakmai megállapítására, valamint a halotti bizonyítvány kibocsátására.

Az anyakönyvek vezetéséről és az anyakönyvi űrlapokról szóló utasítás 64. pontjának 2. bekezdése (SZK Hivatalos Közlönye, 93/2018., 24/2022. és 88/2023. szám) előírja, hogy ha egy személy nem egészségügyi intézményben hal meg, a halotti bizonyítványt az az orvos (orvosdoktor) állítja ki, akit a községi, illetve városi képviselő-testület kijelölt az egészségügyi intézményeken kívül elhunytak elhalálozási idejének és a halál okának szakmai megállapítására, valamint a halotti bizonyítvány kibocsátására.

Topolya község Statútumának 47. szakaszának 49. pontja (Topolya Község Hivatalos Lapja, 5/2019. szám) előírja, hogy a Községi Képviselő-testület, a törvénnyel összhangban, állandó és időszakos munkatestületeket alapít a hatáskörébe tartozó kérdések megtárgyalására.

**A MEGHOZATAL OKAI**

A javasolt végzés meghozatalára az orvosok kijelölése céljából van szükség az egészségügyi intézményeken kívül elhunytak elhalálozási idejének és a halál okának megállapítására, valamint a halotti bizonyítvány kiállítására, az egészségvédelem és az anyakönyvi nyilvántartások vezetésének területét szabályozó előírásokkal összhangban. A topolyai Dr. Hadzsy János Egészségház 17 orvosdoktor jelöl ki az egészségügyi intézményeken kívül elhunytak elhalálozási idejének és a halál okának megállapítására, valamint a halotti bizonyítvány kiállítására.

**SZÜKSÉGES PÉNZESZKÖZÖK**

A jelen végzés végrehajtásához szükséges eszközöket Topolya községi költségvetésében biztosítják.

Az elmondottak alapján javasoljuk a végzés javasolt szöveg szerinti meghozatalát.

Községi Tanács