Az oktatási és nevelési rendszer alapjairól szóló törvény 116. szakaszának 5. bekezdése (SZK Hivatalos Közlönye, 88/2017., 27/2018.-másik törvény, 10/2019., 27/2018.-másik törvény, 6/2020., 129/2021. és 92/2023. szám), A helyi önkormányzatról szóló törvény 32. szakaszának 9. pontja (SZK Hivatalos Közlönye, 129/2007., 83/2014.- másik törvény, 101/2016. – másik törvény, 47/2018. és 111/2021. – másik törvény szám) és Topolya Község Statútuma 47. szakaszának 13. pontja (Topolya Község Hivatalos Lapja, 5/2019. szám) alapján, Topolya Községi Képviselő-testülete a 2025. április \_\_\_\_\_\_-i ülésén meghozta az alábbi

**VÉGZÉST**

**A TOPOLYAI BAMBI ISKOLÁSKOR ELŐTTI INTÉZMÉNY IGAZGATÓBIZOTTSÁGI TAGJÁNAK KINEVEZÉSÉRŐL**

**I.**

A testület kinevezi Muidža Svetlana topolyai lakost a topolyai Bambi Iskoláskor Előtti Intézmény Igazgatóbizottságának tagjává, a helyi önkormányzat – a Magyar Nemzeti Tanács képviselőjeként, 2025. \_\_\_\_\_\_\_\_-i hatállyal, az Igazgatóbizottság mandátumának leteltéig.

**II.**

E végzés megjelenik Topolya Község Hivatalos Lapjában.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLETE  Szám: 001281749 2025 08332 001 000 000 001  Kelt:  Topolya | Saša Srdić, s.k.  a Községi Képviselő-testület  elnöke |

**Indoklás**

**I. JOGALAP:**

Az oktatási és nevelési rendszer alapjairól szóló törvény 116. szakaszának 5. bekezdése (SZK Hivatalos Közlönye, 88/2017., 27/2018.-másik törvény, 10/2019., 27/2018.-másik törvény, 6/2020., 129/2021. és 92/2023. szám) előírja, hogy az intézmények igazgatási szervének tagjait a helyi önkormányzati egység képviselő-testülete nevezi ki és menti fel.

Az oktatási és nevelési rendszer alapjairól szóló törvény 116. szakaszának 8. bekezdése előírja, hogy abban az intézményben, amelyben az oktató-nevelő munka valamennyi tagozatban vagy a tagozatok többségében a nemzeti kisebbségek nyelvén folyik, a nemzeti kisebbség nemzeti tanácsa az igazgatási szervbe a helyi önkormányzati egység három képviselőjét javasolja.

Az oktatási és nevelési rendszer alapjairól szóló törvény 117. szakaszának 5. bekezdése előírja, hogy az igazgatási szerv egyes újonnan kinevezett tagjának megválasztási időtartama az igazgatási szerv megbízatásának lejártáig tart.

A helyi önkormányzatokról szóló törvény 32. szakaszának 9. pontja (SZK Hivatalos Közlönye, 129/2007., 83/2014.- másik törvény, 101/2016. – másik törvény, 47/2018. és 111/2021. – másik törvény szám) előírja, hogy a községi képviselő-testület, a törvénnyel összhangban kinevezi és felmenti az általa alapított közvállalatok, intézmények, szervezetek és szolgálatok igazgatóbizottságát és felügyelőbizottságát, kinevezi és felmenti igazgatóikat, s jóváhagyja alapszabályukat, a törvénnyel összhangban.

Topolya község Statútuma 47. szakaszának 13. pontja (Topolya Község Hivatalos Lapja, 5/2019. szám) előírja, hogy a Községi Képviselő-testület, a törvénnyel összhangban, kinevezi és felmenti az általa alapított intézmények, szervezetek és szolgálatok igazgató- és felügyelőbizottságát, valamint igazgatóját, s jóváhagyja alapszabályukat, a törvénnyel összhangban.

**II. A MEGHOZATAL OKAI:**

Janjušević Branka 2025. 01. 20-án benyújtotta írásos lemondását a topolyai Bambi Iskoláskor Előtti Intézmény igazgatóbizottsági tagságáról.

Ebből kifolyólag új tagot kell kinevezni az igazgatóbizottságba.

Az intézmény igazgatóbizottságában megüresedett hely betöltése érdekében a Magyar Nemzeti Tanács V/Z/31/2025. számú, 2025. 03. 06-án kelt aktusában Muidža Svetlanát javasolta képviselőjeként az igazgatóbizottságba.

A fentieknek megfelelően javasoljuk a végzés adott szöveg szerinti meghozatalát.

**III. A VÉGREHAJTÁSHOZ SZÜKSÉGES ESZKÖZÖK:**

E végzés végrehajtásához nincs szükség külön eszközök biztosítására a községi költségvetésből.

Községi Tanács