Az utakról szóló törvény 6. szakasza (SZK Hivatalos Közlönye, 41/2018., 95/2018. és 92/2023. – másik törvény szám) és Topolya Község Statútuma 47. szakasza 1. bekezdésének 6. pontja (Topolya Község Hivatalos Lapja, 5.1/2019. szám) alapján, Topolya Községi Képviselő-testülete a 2025. \_\_\_\_\_\_\_\_\_-i ülésén meghozta az alábbi

**HATÁROZATOT**

**A TOPOLYA KÖZSÉG TERÜLETÉN LÉVŐ TELEPÜLÉSEKET ÁTSZELŐ MÁSODRENDŰ (IIA) ÁLLAMI UTAK NYOMVONALÁNAK MEGHATÁROZÁSÁRÓL**

**1. szakasz**

E határozat meghatározza a Topolya község területén lévő településeket átszelő **IIA** rendű állami utak nyomvonalát.

**2. szakasz**

A települések, amelyeken keresztül a **IIA** rendű állami utak nyomvonalai meghatározásra kerülnek e határozat értelmében, a következők:

1. TOPOLYA település
2. KISBELGRÁD település
3. PACSÉR település
4. BÁCSKOSSUTHFALVA település
5. CSEREPES település
6. NJEGOŠEVO település
7. BRAZÍLIA település
8. ZENTAGUNARAS település
9. BAJSA település
10. FELSŐROGLATICA település

**3. szakasz**

A **IIA-100** számú másodrendű állami út nyomvonala áthalad **KISBELGRÁD** településen, a Kisbelgrád település Szabadka felőli bejáratát jelző táblától az 53+512-es kilométerszelvénynél, a Tito marsall utcán keresztül, egészen a Kisbelgrád település Topolya felé vezető kijáratát jelző tábláig, az 54+868-as kilométerszelvénynél. Az út teljes hossza 1,356 km, burkolata aszfalt.

**4. szakasz**

A **IIA-100** számú másodrendű állami út nyomvonala áthalad **TOPOLYA** településen, a Topolya település Szabadka felőli bejáratát jelző táblától a 60+423-as kilométerszelvénynél, a Tito marsall utcán keresztül, egészen a Topolya település Újvidék felé vezető kijáratát jelző tábláig, a 63+264-es kilométerszelvénynél. Az út teljes hossza 2,841 km, burkolata aszfalt.

**5. szakasz**

A **IIA-105** számú másodrendű állami út nyomvonala áthalad **PACSÉR** településen, Bajmok település irányából a Pacsér település bejáratát jelző táblától a 15+739-es kilométerszelvénynél, a Bajmoki úton, a Lenin és a Boris Kidrič utcán keresztül, egészen a Pacsér település Bácskossuthfalva település felé vezető kijáratát jelző tábláig, a 18+405-ös kilométerszelvénynél. Az út teljes hossza 2,666 km, burkolata aszfalt.

**6. szakasz**

A **IIA-105** számú másodrendű állami út nyomvonala áthalad **BÁCSKOSSUTHFALVA** településen, Pacsér település irányából a Bácskossuthfalva település bejáratát jelző táblától a 19+113-as kilométerszelvénynél, a Pacséri úton, a Szent István utcán és a Topolyai úton keresztül, egészen a Bácskossuthfalva település Cserepes település felé vezető kijáratát jelző tábláig, a 22+766-os kilométerszelvénynél. Az út teljes hossza 3,653 km, burkolata aszfalt.

**7. szakasz**

A **IIA-105** számú másodrendű állami út nyomvonala áthalad **CSEREPES** településen, Bácskossuthfalva település irányából a Cserepes település bejáratát jelző táblától a 26+911-es kilométerszelvénynél, a Moravicai úton keresztül, egészen a Cserepes település Topolya felé vezető kijáratát jelző tábláig, a 27+215-ös kilométerszelvénynél. Az út teljes hossza 0,304 km, burkolata aszfalt.

**8. szakasz**

A **IIA-105** számú másodrendű állami út nyomvonala áthalad **TOPOLYA** településen, Cserepes település irányából a 34+474 kilométerszelvénynél, a Topolya település bejáratát jelző táblától, a Moravicai úton és a Petőfi brigád utcán keresztül a Tito marsall utcával való kereszteződésig (a **IIA-100** számú másodrendű úttal való kereszteződés), a Tito marsall utca egy részén a Vásártér utcáig a **IIA-105** számú út fedi a **IIA-100** számú utat, azután a Vásártér utcán keresztül a Pajzs utcával való kereszteződésig (**IIA-109** állami út), a Pajzs utcán, a Szent Illés téren, a Fő utcán és a Zentai úton keresztül a Topolya település **A1** (E-75) autópálya felé vezető kijáratát jelző tábláig, a 39+346-os kilométerszelvénynél. Az út teljes hossza 4,872 km, burkolata aszfalt.

**9. szakasz**

A **IIA-105** számú másodrendű állami út nyomvonala áthalad **ZENTAGUNARAS** településen, Topolya irányából a Zentagunaras település bejáratát jelző táblától a 45+851-es kilométerszelvénynél, a Petőfi Sándor utcán és a Tornyosi úton keresztül, egészen a Zentagunaras település Zenta felé vezető kijáratát jelző tábláig, az 50+092-es kilométerszelvénynél. Az út teljes hossza 4,241 km, burkolata aszfalt.

**10. szakasz**

A **IIA-106** számú másodrendű állami út nyomvonala áthalad **FELSŐROGLATICA** településen, Zombor irányából a Felsőroglatica település bejáratát jelző táblától a 14+558-as kilométerszelvénynél, az Ivo Lola Ribar utcán keresztül, egészen a Felsőroglatica település Krivaja település felé vezető kijáratát jelző tábláig, a 15+587-es kilométerszelvénynél. Az út teljes hossza 1,029 km, burkolata aszfalt.

**11. szakasz**

A **IIA-106** számú másodrendű állami út nyomvonala áthalad **CSEREPES** településen, Krivaja település irányából a Cserepes település bejáratát jelző táblától a 22+243-as kilométerszelvénynél, a Luka Cvetićanin utcán keresztül, egészen a Moravicai úttal való kereszteződésig (**IIA-105** állami út), a 23+119-es kilométerszelvénynél. Az út teljes hossza 0,876 km, burkolata aszfalt.

**12. szakasz**

A **IIA-108** számú másodrendű állami út nyomvonala áthalad **TOPOLYA** településen, a Petőfi brigád utcával való kereszteződésnél (**IIA-105** állami út) kezdődik a 0+000-ás kilométerszelvénynél, a Bajsai úton keresztül, egészen a Topolya település Bajsa település felé vezető kijáratát jelző tábláig, a 0+585-ös kilométerszelvénynél. Az út teljes hossza 0,585 km, burkolata aszfalt.

**13. szakasz**

A **IIA-108** számú másodrendű állami út nyomvonala áthalad **BAJSA** településen, Topolya irányából a Bajsa település bejáratát jelző táblától a 4+020-as kilométerszelvénynél, a Topolyai úton és a Tito marsall utcán keresztül, egészen a Bajsa település Kúla felé vezető kijáratát jelző tábláig, az 5+871-es kilométerszelvénynél. Az út teljes hossza 1,851 km, burkolata aszfalt.

**14. szakasz**

A **IIA-109** számú másodrendű állami út nyomvonala áthalad **TOPOLYA** településen, a Vásártér utcával való kereszteződésnél (**IIA-105** állami út) kezdődik a 0+000-ás kilométerszelvénynél, a Pajzs utcán és a Becsei úton keresztül, egészen a Topolya település Njegoševo település felé vezető kijáratát jelző tábláig, az 1+209-es kilométerszelvénynél. Az út teljes hossza 1,209 km, burkolata aszfalt.

**15. szakasz**

A **IIA-109** számú másodrendű állami út nyomvonala áthalad **NJEGOŠEVO** településen, Topolya irányából a Njegoševo település bejáratát jelző táblától a 9+657-es kilométerszelvénynél, a Nikola Tesla utcán keresztül, egészen a Njegoševo település Brazília település felé vezető kijáratát jelző tábláig, a 10+889-es kilométerszelvénynél. Az út teljes hossza 1,232 km, burkolata aszfalt.

**16. szakasz**

A **IIA-109** számú másodrendű állami út nyomvonala áthalad **BRAZÍLIA** településen, Njegoševo település irányából a Brazília település bejáratát jelző táblától a 14+754-es kilométerszelvénynél, a Május 1. utcán keresztül, egészen a Brazília település Óbecse felé vezető kijáratát jelző tábláig, a 15+587-es kilométerszelvénynél. Az út teljes hossza 0,833 km, burkolata aszfalt.

**17. szakasz**

A Topolya község területén lévő közutak hosszát, szélességét, szelvényezését és burkolattípusát bemutató táblázatos áttekintés (1. melléklet) a jelen Határozat szerves részét képezi.

**18. szakasz**

E határozat a Topolya Község Hivatalos Lapjában való megjelenésétől számított nyolcadik napon lép hatályba.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLETE  Szám:  Kelt:  Topolya | Saša Srdić, s.k.  a Községi Képviselő-testület  elnöke |

**I n d o k o l á s**

I. JOGALAP:

Az utakról szóló törvény 6. szakaszának 5. bekezdése (SZK Hivatalos Közlönye, 41/2018., 95/2018. – másik törvény és 92/2023. – másik törvény szám) előírja, hogy a települést átszelő állami út nyomvonalát, illetve nyomvonalának módosítását a helyi önkormányzati egység képviselő-testülete határozza meg, a minisztérium előzetes jóváhagyásával.

Topolya Község Statútuma 47. szakasza 1. bekezdésének 6. pontja (Topolya Község Hivatalos Lapja, 5.1/2019. szám) előírja, hogy a Községi Képviselő-testület községi hatáskörbe tartozó előírásokat és egyéb általános aktusokat hoz.

II. A MEGHOZATAL OKAI:

Az utakról szóló törvény előírja a helyi önkormányzati egység kötelezettségét, hogy meghatározza a településen belüli közút irányát és határait. A törvény 6. szakaszának 2. bekezdése szerint a településen belüli közút a közút azon része, amely a település határain belül található, és amelyeket a jogszabályban meghatározott közlekedési jelzőrendszerrel jelölnek. Továbbá, ugyanazon szakasz 5. bekezdése kimondja, hogy a települést átszelő állami út nyomvonalát, illetve nyomvonalának módosítását a helyi önkormányzati egység képviselő-testülete határozza meg, a minisztérium előzetes jóváhagyásával.

A közúti közlekedés biztonságáról szóló törvény 157. szakaszának 1. bekezdése (SZK Hivatalos Közlönye, 41/2009., 53/2010., 101/2011., 32/2013. – AB-határozat, 55/2014., 96/2015. – másik törvény, 9/2016. – AB-határozat, 24/2018., 41/2018., 41/2018. – másik törvény, 87/2018., 23/2019., 128/2020. – másik törvény és 76/2023. szám) előírja, hogy a műszaki forgalomszabályozást az állami utakon a közlekedésügyi minisztérium, a községi utakon és a lakott területek utcáin pedig a helyi önkormányzati egység közlekedésügyi szerve végzi, ugyanezen szakasz 2. bekezdése pedig előirányozza, hogy ahol állami és községi utak, illetve lakott terület utcái találkoznak, a helyi önkormányzati egység szerve a hatáskörébe tartozó műszaki forgalomszabályozási döntést köteles összehangolni az állami út műszaki forgalomszabályozási módjával.

Az említett törvény 158. szakaszának 3. bekezdése alapján a meghatározott közlekedési rend megvalósítására közlekedési projektumot kell kidolgozni, és az úton a projektum értelmében el kell helyezni a közúti jelzéseket. Azt, hogy a projektum a meghatározott közlekedési renddel összhangban készült-e, a 157. szakasz 1. bekezdése szerinti illetékes szerv állapítja meg.

Mindezt figyelembe véve, a megfelelő projektumok kidolgozásának és a közlekedési jelzőrendszer karbantartása alapjának megteremtése előfeltételeként meg kell hozni a Topolya község területén lévő településeket átszelő másodrendű (IIA) állami utak nyomvonalának meghatározásáról szóló határozatot, hogy a község teljesítse törvényi kötelezettségét, vagyis, hogy a helyi önkormányzati egység biztosítsa a közlekedés biztonságos megvalósulását, s karbantarthassa a közlekedési jelzőrendszert, a törvénnyel összhangban.

III. PÉNZESZKÖZÖK:

E határozat végrehajtásához biztosítottak a pénzeszközök Topolya községi költségvetésében.

Mindezek alapján javasoljuk a Községi Képviselő-testületnek a Topolya község területén lévő településeket átszelő másodrendű (IIA) állami utak nyomvonalának meghatározásáról szóló határozat meghozatalát.

Községi Tanács