

**SZERB KÖZTÁRSASÁG**

**TOPOLYA KÖZSÉG SZOCIÁLIS VÉDELMI KÖZPONTJA**

**SZÖVEGES JELENTÉS**

**TOPOLYA KÖZSÉG SZOCIÁLIS VÉDELMI KÖZPONTJÁNAK**

**2024. ÉVI MŰKÖDÉSÉRŐL**

**2025 FEBRUÁRJA**

**A SZOCIÁLIS VÉDELMI KÖZPONT ÁLTALÁNOS ADATAI**

* SZOCIÁLIS VÉDELMI KÖZPONT Topolya
* TELEPÜLÉS/KÖZSÉG/VÁROS Topolya
* ALAPÍTÁSI ÉV 1979.
* MEGBÍZOTT IGAZGATÓ Haverpus Lajos
* E-mail cím backatopola.csr@minrzs.gov.rs
* POSTACÍM 24300 Topolya, Petőfi brigád u. 20.;

Honlap: www.csrbtopola.org.rs

* TELEFON ÉS TELEFAX 024/715-810; 024/715-398

**1. BEVEZETŐ**

E **jelentés tárgya** a központ működésének elemzése és az erről szóló statisztikai adatok feldolgozása, a 2024. 01. 01. és 2024. 12. 31. közötti időszakot illetően.

A **jelentés kidolgozásának alapját** a SOZIS elnevezésű programból származó adatok és az Aurora programból származó adatok, amelyek a Szociális Központ munkájáról szóló éves jelentéstételre szolgál, adatok az előző, Integral programból, az összes szakmunkatárs meglevő nyilvántartása, valamint az egyéb fontos intézmények jelentései képezik.

E **jelentés** a Munkaügyi, Foglalkoztatási, Veteránügyi és Szociálpolitikai Minisztérium, a Köztársasági Szociális Védelmi Intézet, a Tartományi Szociális Védelmi Intézet, a Tartományi Szociálpolitikai, Demográfiai és Nemi Esélyegyenlőségi Titkárság, Topolya Községi Képviselő-testülete, valamint a központ szervei: a Szociális Védelmi Központ Felügyelő- és Igazgatóbizottsága részére készült.

* **A szociális védelmi központ tevékenységi területe**

Topolya Szociális Védelmi Központját 1979-ben alapította Topolya község. 1991 folyamán Topolya és Kishegyes községek határozatával községközi központot hoztak létre. A Szabadkai Gazdasági Bíróság 1991. 06. 07-én kelt végzésével a Szociális Védelmi Központot a következő elnevezéssel jegyezték be: TOPOLYA ÉS KISHEGYES KÖZSÉGEK SZOCIÁLIS VÉDELMI KÖZPONTJA, mely székhelye Topolya, Petőfi brigád u. 20.A Szociális Védelmi Központ kishegyesi osztálya az illető helység képviselő-testületének épületében, a Főutca 32. szám alatt volt található.

2016 folyamán megkezdődött a Szociális védelmi központjának, mint községközi központ elkülönítése Topolya és Kishegyes települések között. 2019.07.10-én a Gazdasági bíróság döntése alapján a bírósági nyilvántartásba bejegyezték a státusz módosulását, majd attól kezdve ez az intézmény a jogutód, és a Topolya Község Szociális Védelmi Központja nevet viseli.

A Szociális Védelmi Központ különleges társadalmi érdeket ellátó közintézmény, mely a szociális munka módszereinek alkalmazásával, a szociális védelemről szóló törvény alapján, szociális védelmet végez Topolya község területén.

A Központ törvény által megszabott tevékenysége:

1. A polgárok szociális védelem tekintetében felmerülő szükségleteinek, gondjainak felderítése
2. A polgárok szociális védelmet igénylő állapotának megoldása érdekében végrehajtandó intézkedések javaslása és foganatosítása, valamint e végrehajtás figyelemmel kísérése
3. A szociális védelem megfelelő formáinak szervezése és lebonyolítása és a szociális védelmi intézkedések, illetve szociális munka közvetlen lefolytatása
4. A szociális szükségletek kialakulásának gátlását és felszámolását célzó, megelőző intézkedések fejlesztése és előmozdítása
5. Diagnosztikai szolgáltatások nyújtása
6. Tanácsadói – terápiás szolgáltatások
7. A felhasználók szakmai segítségben részesítése
8. Nyilvántartás és iratanyag vezetése a tevékenység keretén belül nyújtott szolgáltatásokról és foganatosított intézkedésekről
9. A törvény által megállapított egyéb tevékenységek végzése

A központ tevékenységeket folytat a szociális védelmi rendszer keretein belül, gyámügyi szerv minőségben, s családjogi védelmet bonyolít le a Családjogi törvény alapján:

1. A gyermekek jogainak védelme
2. Családvédelmi teendők
3. A szülői jog ellátása feletti ellenőrzés
4. A szülői gondviselést nélkülöző gyermekek védelme
5. Gyámügyi teendők
6. Házassági és szülő-gyermek viszonyából eredő perekben való eljárás
7. Közvetítői eljárás – mediáció a törvény alapján
8. Kiskorú gyermekek eltartása
9. Személynév meghatározása
10. A törvény által előírt nyilvántartás vezetése

A Központ, gyámhatóságként a kiskorú elkövetők elleni eljárásban is részt vesz, a kiskorú elkövetőkről szóló törvény alapján.

Tevékenységének ellátásakor, s az említett törvények rendelkezéseinek lebonyolításakor és alkalmazásakor, a Központ az általános közigazgatási eljárásról szóló előírásokat is alkalmazza.

A szociális központ intézménykét illetékes a családon belüli erőszak áldozatainak védelme és támogatása esetében, a családon belüli erőszak megfékezéséről szóló törvény alapján.

Munkája során a Központ helyi szinten együttműködik azon intézményekkel és szervezetekkel, melyek tevékenységük által kapcsolatban állnak a lakosság bizonyos csoportjainak átfogó védelmét illetően (iskolák, iskoláskor előtti intézmények, községi ombudsman, Alapfokú Bíróság Szabadka - Topolyai Bírósági Egyeség, Szabálysértési bíróság Topolya, belügyminisztérium, egészségügyi intézmények, helyi közösségek, helyi önkormányzati szerv, polgári egyesületek, Zeleno zvonce Egyesület, Vöröskereszt, stb.).

A KÖZSÉG/VÁROS ALAPVETŐ SZOCIÁLIS – GAZDASÁGI ISMÉRVEI

Topolya község Vajdaságban található, az Észak-bácskai Körzet területén, 596 km2 területen. A községen keresztül halad a Belgrád-Szabadka-Budapest vasútvonal és autópálya is, valamint az észak-déli és a kelet-nyugati útirányok is itt kereszteződnek. Folyamatban van a gyorsvasút Újvidék - Szabadka irányú szakaszának rekonstrukciója, és a projekt a topolyai vasútállomás rekonstrukcióját is előirányozza. A város a Krivaja folyó völgyében épült ki, a Telecskai-fennsík dombos terepén.

**Lakosság:**

* Népesség

A legutóbbi, 2022-ben végrehajtott népszámlálás szerint Topolya község területén a lakosság összlétszáma az előző, 2011-ben végzett népszámláláshoz képest a lakosság mintegy 20%-ával csökkent, amikor is Topolya községnek 23 településen 33.321 lakosa volt 15 helyi közösségben. A Köztársasági Statisztikai Intézet adatai szerint Topolya községnek körülbelül 26.228 lakosa van. A község városi településének összesen 11.930, a vidéki településeknek 14.298 lakosa van. A lakosság teljes létszámán belül 12.792 személy férfi és 13.436 személy nő. A népszámlálási adatok szerint a község legnépesebb faluja Bácskossuthfalva 3.909 lakossal. Mivel Topolya multinacionális környezet, a település etnikai struktúrája vegyes magyar többségű lakosságból áll: magyar: 59%, szerb: 30% (9830), valamint egyéb nemzetek körülbelül 11%.

Topolya lakosságának átlagéletkora 46,01 év.

* **Természetes szaporulat**

Ahogy az Észak-bácskai Körzet többi részén is a természetes szaporulat negatív irányban halad (-8,7), így Topolya községben is a születések száma alacsonyabb az elhalálozások számánál, s az előző népszámlálás tárgyát képező időszakhoz képest nőtt az idős személyek aránya a község teljes lakosságának szerkezetében. 2024-ben az újszülöttek száma 118 volt, amely 6-tal kevesebb az előző évben született babák számánál, míg az elhalálozottak száma 50-nel csökken az előző évhez képest, és 323-at tesz ki a község területén. Továbbra is jelen van az a lakosság csökkenésének tendenciája, a fiatalok külföldre való távozása folytán.

* **Házasságkötések és válások**

Topolya Község Anyakönyvvezetői Szolgálatának adatai szerint Topolya község területén 2024-ben a házasságkötések száma csökkent az előző évhez képest, 123 volt, ahogy a válások száma is.

**A község társadalmi-gazdasági szerkezetének mutatói:**

* **Gazdasági és egyéb társadalmi erőforrások**

Topolya község igen kedvező közlekedési-földrajzi elhelyezkedéssel rendelkezik a gazdasági alanyok tekintetében. A magánosítás és a csődeljárások folytán azonban, számos vállalatot megszüntettek, úgyhogy jelenleg az állami szolgálatok és csekély számú ipari vállalat működik. A község területén hat hitközség áll fenn, s néhány hagyományos rendezvényt tartanak az év folyamán. A társadalmi tartalékok némileg fejlettebbek, hiszen a község területén iskoláskor előtti intézmény, kilenc általános és három középiskola működik, valamint a Diákotthon, a Községi Művelődési Ház, könyvtár, Múzeum, sportklubok stb. Egy nagy sportprojekt, a TSC futballakadémia, valamint a legmagasabb európai előírásoknak megfelelő modern stadion építése, melyhez olyan létesítmények tartoznak, mint úszómedencék és szállodák a komplexum részeként, nagy esélyt jelentenek Topolya helyreállítására, tekintve Topolya fontosságát a futballban, és sok községbeli és Szerbia egyéb városaiból származó gyermekek számára nagyszerű lehetőséget nyújt sportsikerek elérésére.

**A foglalkoztatottak, munkanélküli és nyugdíjas személyek száma 2024-ben**

A foglalkoztatottak száma Topolya községben: 7972 (a Köztársasági Statisztikai Hivatal forrásadatai): amely a településen foglalkoztatottak számának növekedését mutatja az előző évhez képest.

**Átlagkereset (2024. évi havi átlag)**

A Köztársasági Statisztikai Intézet adatai szerint az előző év folyamán Topolyán a havi nettó átlagbér 2024. decemberében 84.798,00 dinár volt.

**Topolya községben a munkanélküliek száma** 2024. 12. 31-én a foglalkoztatási szolgálat adatai szerint 1396 fő, ebből 771 nő, ami a Nemzeti Foglalkoztatási Szolgálat nyilvántartásában szereplő munkanélküliek számának állandó csökkenő tendenciáját jelzi (200 személlyel az előző évhez képest). A munkanélküliek zöme az 50 év feletti csoportba tartozik - 806 fő, a legtöbb munkanélküli pedig az alapfokú végzettséggel rendelkezők körében van, összesen 759 fő.

A Tartományi Nyugdíj- és Rokkantbiztosítási Alap adatai szerint **Topolya község nyugdíjasainak száma** körülbelül 70 jogosulttal csökkent, azaz 7100 főt tesz ki. Az átalgnyugdíj összege 49.426,55 dinár

*1. táblázat:* Dolgozóként nyugállományba vonult nyugdíjasok – a nyugdíj átlagösszege 47.333,00 dinár.

|  |  |
| --- | --- |
| Rokkantnyugdíjas | 815 |
| Öregségi ny. | 3834 |
| Családi ny. | 1451 |
| ÖSSZESEN | **6100** |

*2. táblázat:* Földművesként nyugállományba vonult nyugdíjasok– a nyugdíj átlagösszege 25.904,00 dinár.

|  |  |
| --- | --- |
| Rokkantnyugdíjas | 38 |
| Öregségi ny. | 409 |
| Családi ny. | 73 |
| ÖSSZESEN | **520** |

*3. táblázat:* Önálló tevékenység végzése alapján nyugdíjra jogosult nyugdíjasok - a nyugdíj átlagösszege 44.361,00 dinár.

|  |  |
| --- | --- |
| Rokkantnyugdíjas | 39 |
| Öregségi ny. | 318 |
| Családi ny. | 70 |
| ÖSSZESEN | **427** |

**4. táblázat:** Katonai személyként nyugállományba vonult nyugdíjasok– a nyugdíj átlagösszege 80.108,2 dinár.

|  |  |
| --- | --- |
| Rokkantnyugdíjas | 9 |
| Öregségi ny. | 34 |
| Családi ny. | 20 |
| ÖSSZESEN | **63** |

**2. RÉSZ**

**A SZOCIÁLIS VÉDELMI KÖZPONT KAPACITÁSA**

* 1. **FOGLALKOZTATOTTAK**

2024-ben összesen 16 főt foglalkoztattak Topolya SZVK-ban, ebből a minisztérium 11 főt, 5 főt pedig a helyi önkormányzat finanszíroz, nevezetesen: 1 szakmunkatárs a közösségi szolgáltatásokra, 1 jogász-titkár, 1 végrehajtó a Topolya Község szociális védelméről szóló határozat végrehajtásának feladataira - adminisztratív alkalmazott és 2 technikai feladatokat ellátó dolgozó.

A Kishegyes Község Szociális Védelmi Központjának kiválása és létrehozása miatt Topolya Község Szociális Védelmi központjának szak- és egyéb alkalmazottainak létszámát a Munkaügyi, Foglalkoztatási, Veteránügyi és Szociálpolitikai Minisztérium 112-01-191/1/2020-09 számú 2021. 04. 20-án kelt végzése alapján határozták meg, és összesen 11 szak- és egyéb alkalmazottat foglalkoztatnak. Az előző időszakban a Központ többször kérvényezte a minisztériumtól a megüresedett állások betöltését. A közpénzfelhasználók új foglalkoztatásának és további foglalkoztatásának bizottsága által meghozott 51 Szám: 112-5481/2023 számú, 2023. 06. 28-án kelt végzésével 3 fő végrehajtó foglalkoztatásához jóváhagyását adta. A Központban a fentiek alapján 3, a munkahelyek besorolásában előirányozott, a minisztérium által finanszírozott álláshely került betöltésre.

A 2024-es év folyamán megmentették az előző igazgatót, ezért Topolya Községi Képviselő-testülete 2024. 09. 05-én végzést hozott Topolya Község Szociális Központja megbízott igazgatójának kinevezéséről, amit előzőleg jóváhagyott a Tartományi Szociálpolitikai, Demográfiai és Nemi Egyenjogúsági Titkárság 2024. 08. 27-én.

A teljes alkalmazotti létszámból a következő alkalmazottak terhelik a Szerb Köztársaság költségvetését: 1 végrehajtó vezetői feladatokban - igazgató, 6 végrehajtó - szociális munkában szakmunkatárs, 1 közigazgatási és jogi szakmunkás, 1 végrehajtó - adminisztratív és pénzügyi teendők, 1 jogi személyzeti és igazgatási ügyintézői munkakörben dolgozó munkavállaló és 1 kézbesítő.

A szakmunkákkal kapcsolatos tevékenységeket 9 szakmunkatárs látta el (7 alkalmazott bérezését a költségvetésből finanszírozzák, 2 személyét pedig a helyi önkormányzatéból), amely a következő szakfeladatokon keresztül szerveződik: általános szakmunkák – 6, felügyelőségi ügyek – 1 és jogi ügyek – 2. A foglalkozási profil tekintetében három szociális munkás, akik közül egy felügyelő, kettő pszichológus, akik közül az egyik a szolgálat vezetője, kettő pedagógus és kettő jogász. 2024 folyamán elhalálozás miatt egy szakmunkatárs munkaviszony szűnt meg.

A Topolya SZVK alkalmazottainak átlagéletkora 42,9 év.

A belső szervezésről szóló szabályzat szerint a SzVK szervezete szervezeti egységekből áll, az alábbiak szerint: Belső szervezeti egység, azaz a szolgálat és külön szervezeti egység - a helyi szociális védelmi szolgáltatások megvalósításának szolgálata. A kis létszám miatt a gyermekek és a felnőttek számára nincs külön szolgálat, a szabályzattal összhangban pedig oktatási profilok szerinti különböző összetételű szakmai csoportok alakulnak.

A Központ belső szervezete lehetővé teszi a munkavégzés, a felelősségi rendszer kialakítását és a megfelelőgazdálkodást a humánerőforrással. A teendők ellátását az átadott teendőkhöz képest egy belső szervezeti egység köré szervezzük, így a Központ ügykörébe tartozó feladatokat központ szakmunkatársai végzik, akiknek a munkáját a Szerb Köztársaság költségvetéséből fedezzük. Az állami meghatalmazások mellett a Központ a szociális védelemről szóló törvény által előírt egyéb szolgáltatásokat is ellát, amelyeket külön szervezeti egységen, a helyi szociális védelmi szolgáltatások megvalósításának Szolgálata keretein belül valósítanak meg. A fent említett szolgáltatásokat Topolya község biztosítja, az említett szolgáltatások ellátására alkalmazott szakmunkatársak foglalkoztatását pedig a helyi önkormányzat költségvetéséből finanszírozzák.

Az ügyfeleket fogadó iroda teendőit szakmunkatársaink - esetgondozók heti beosztás szerint látják el, mely beosztást a szolgálat vezetője szabja meg. Hetente egyszer kerül megrendezésre a Szolgálat testülete, amelyen belül figyelembe veszik a szakmunkatársak múltbeli és várható, azaz tervezett munkáit.

A halaszthatatlan beavatkozások teendőit hat szakmunkatárs látják el folyamatosan heti beosztásban, állandó felügyelet mellett (mozgó csapat). A mozgó csapat működéséért járó térítést a minisztérium költségvetéséből biztosítják.

* 1. **MUNKAFELTÉTELEK**

A topolyai Szociális Védelmi Központ tevékenységét egy átalakított, 168 m2 belterületű épületben látja el, melynek földszintjét a rokkantak számára akadálymentesítették. Az épület 11 felszerelt irodával és egyéb mellékhelyiségekkel rendelkezik. Az épület gázüzemű, belső központi fűtéssel és klímaberendezéssel rendelkezik.

Minden szakmunkatársnak irodát biztosítottunk, számítógépes és egyéb megfelelő felszereléssel, amellett, hogy néhány irodában egyszerre 2 személy is dolgozik, mely megnehezíti a munka folyamatát, s az elkövetkező időszakban a munkatér átalakítását tervezzük. Az elavultság miatt a számítástechnikai eszközök nem felelnek meg teljesen a központban végzett munka szabványainak és követelményeinek, értékelve az új program bevezetését. A rendelkezésre álló tér nem teljesen kielégítő, de lehetővé teszi az intézmény viszonylag normális működését a tevékenységi körén belül.

Szakmai és adminisztratív munkavégzéshez az iratok és dokumentációk elektronikus kezeléséhez a "SOZIS" programot használják, melynek alkalmazásával 2023-ban, az alkalmazottak képzését követően indult el a munka. A program alkalmazása érdekében javítottuk a számítógépes berendezéseket, a munkafolyamat zavartalan megvalósulása céljából.

Az illetékes minisztérium elrendelte, hogy 2022.04.04-étől kezdjük meg a Szociális Kártya-nyilvántartás üzemszerű használatba vételét. A nevezett nyilvántartás alkalmazása befolyásolta a munkavégzés hatékonyságát, vagyis a munkavégzési hibák csökkentését, a felhasználók tájékoztatását a szociális védelmi rendszeren kívüli joggyakorlás lehetőségeiről.

Az Aurora programot az éves jelentések készítésére használták.

A SzVK 2 személygépkocsival rendelkezik a terepi munkák ellátására, illetve a szolgálati utakra. Mivel két jármű elavult állapotban van, figyelembe véve ezek életkorát és napi használatát, másfelől több alkalommal a községen kívülre kell utazni, ezért szükség mutatkozott egy új, a terepi munkákhoz megfelelő jármű megvásárlására. Ennek megfelelő 2024 végén egy használt autót vásároltunk a további utazásokra. A rendszeres helyszíni látogatás mellett a szakmunkatársak havonta egyszer ellátogatnak a nagyobb helyi közösségekbe a munka elérhetősége érdekében azon felhasználók esetében, akiknél szükség mutatkozik valamely szolgáltatásra, amely a Központ tevékenységi körébe tartozik. Az épület és a felszerelés fenntartását a Szerb Köztársaság költségvetése irányozza elő, mely eszközöket irányoz elő a számítógépes felszerelés és szoftverek, illetve a gépjárművek karbantartására, emellett az épület folyó karbantartására. Az elmúlt időszakban kicserélték az ereszcsatornákat az épületen, valamint lebetonozták az udvar és a külső terület egy részét a korábbi burkolat sérülése miatt.

2024-ben a Központ nem kapott külön forrásokat a Szerb Köztársaság költségvetéséből berendezések megvásárlására, azaz a munkakörülmények javítására. A Központ számára szükséges volt egy új személygépjármű vásárlása.

**2.3 A DOLGOZÓK KÉPZÉSE ÉS TOVÁBBKÉPZÉSE**

2024 folyamán a szakmunkatársak folytatták továbbképzésüket a Köztársasági Szociális Védelmi Intézet akkreditált programjai keretében, az alábbiak szerint:

1. A szociális központ szerepe és fellépése a gyermekek szexuális bántalmazása gyanújának bejelentése és válsághelyzeti beavatkozások során
2. A szakemberek magatartása a szexuális és az erőszak más specifikus formáinak áldozataivá vált nőkkel való munka során
3. A családon belüli erőszakra adott intézményes válasz előmozdításának lehetősége
4. A gyermekek jogainak javítása a polgári bírósági eljárásokban a bírák és a szociális védelmi szakértők kapacitásának megerősítése révén
5. A kapacitások erősítése a radikalizáció első jeleinek felismerésére, valamint a terrorizmushoz vezető erőszakos szélsőségesség és radikalizáció megelőzésére
6. A gyermekekkel való munka a problémás válások során
7. Az erőszakra adott intézményi válasz javításának lehetősége
8. Az erőszak súlyos formái – traumával terhelt rendszer
9. A szociális munka kihívásai a mindennapos gyakorlatban
10. Légy a szerető kéz: Alapvető képzés a szociális védelemben dolgozó szakemberek számára
11. Szociális védelem – a természetes környezetben való élethez való jog
12. A különbözőségek tiszteletben tartása a közös társadalmi fellépésen keresztül

A szakemberképzési igények kielégítése megtörtént, és lehetővé vált a szakmunkatársak képzése az éves szakmai képzési tervnek megfelelően.

A SzVK összesen 8 szakmunkatársa alapfokú engedélyt szerzett a szociális védelmi ügykör szakfeladatainak elvégzésére, a Szabályzattal összhangban, így minden szakmunkatárs rendelkezik engedéllyel. Egy szakmunkatárs elvégezte a rendszerbeli családterápiai tanfolyamot, megszerezte a családterapeuta képesítést. Minden szakember részt vett az erőszak áldozataival való foglalkozás alaptanfolyamán. Az alkalmazottak alkalmazzák ismereteiket és készségeiket mind a munka, mind a központ által nyújtott családi tanácsadás szolgáltatásában.

A Tartományi Szociálpolitikai, Demográfiai és Nemi Egyenjogúsági Titkárság által meghirdetett, a Vajdaság AT területén lévő szociális központok számára romaügyi koordinátor alkalmazásának finanszírozására vonatkozó Nyilvános Pályázat alapján az elmúlt évben is alkalmaztunk egy személyt 6 honapos időtartalmra a roma nemzetiségű felhasználókkal való foglalkozásra.

3. **RÉSZ**

**A SZOCIÁLIS VÉDELMI KÖZPONT SZOLGÁLTATÁSAINAK FELHASZNÁLÓI**

**3.1. A FELHASZNÁLÓK KORCSOPORT SZERINTI ELOSZLÁSA (gyermekek, fiatalok, felnőttek és idősebbek) a SzVK JELENLEGI NYILVÁNTARTÁSA SZERINT**

|  |  |  |  |  |  |  |
| --- | --- | --- | --- | --- | --- | --- |
| **A szociális központ felhasználóinak (a nyilvántartásban szereplők) teljes száma a jelentésben felölelt időszakban** | | | | | | |
| **Felhasználók korcsoport szerint** | **A felhasználók száma (2024. 01. 01-2024. 12. 31.)** | | | **A felhasználók száma 2024. 12. 31-én** | | |
| **Férfiak** | **Nők** | **Összesen** | **Férfiak** | **Nők** | **Összesen** |
| **GYERMEKEK (0-17)** | 389 | 315 | 704 | 330 | 257 | 587 |
| **FIATALOK (18-25)** | 111 | 214 | 325 | 92 | 184 | 276 |
| **FELNŐTTEK (26-64)** | 710 | 1322 | 2032 | 620 | 1195 | 1815 |
| **IDŐSEK (65 és több)** | 293 | 415 | 708 | 238 | 363 | 501 |
| **ÖSSZESEN** | **1505** | **2266** | **3769** | **1280** | **1999** | **3279** |

**3.2. A KORCSOPORT SZERINTI FELHASZNÁLÓK SZOCIÁLIS VESZÉLYEZTETETTSÉGÉNEK MUTATÓI**

A jelentésben foglalt időszakban, valamint a SzVK érvényben levő 2024. 12. 31-i nyilvántartásában növekedés észlelhető mintegy 80 felhasználóval az előző évhez képest, s a felhasználók legnagyobb arányát a felnőttek és az idősek, valamint a gyermekek képezik. A lakosság legutóbbi népszámlálás szerinti száma és a felhasználók aránya alapján nagyjából elmondható, hogy az év folyamán lakosság 14%-a használja a központ szolgáltatásait.

A felhasználók jellegzetes ismérvei:

* nemek szerint - a nők aránya a felhasználók teljes számában magasabb
* nemzetiség szerint a felhasználók 37%-a magyar nemzetiségű
* végzettség szerint - a felhasználók többsége elvégezte az általános iskolát
* állandó lakóhely szerint - magasabb a városi lakosság aránya a SZVK szolgáltatások igénybevételében.

**3.3. A FELHASZNÁLÓK SZÁMÁNAK INGADOZÁSA**

A jelentésben foglalt időszakban az újonnan nyilvántartásba vett felhasználók legnagyobb része az anyagi juttatásokra formált jogok megvalósítása végett lép be rendszerbe (pénzbeli szociális segély, ápolási pótlék, egyszeri pénzbeli segély).

**3.4. A FELHASZNÁLÓK KORCSOPORT SZERINTI ELOSZLÁSA, A MEGVALÓSÍTOTT JOGOK, FOGANATOSÍTOTT INTÉZKEDÉSEK ÉS A SZOCIÁLIS VÉDELMI KÖZPONT ÁLTAL NYÚJTOTT SZOLGÁLTATÁSOK TEKINTETÉBEN**

**3.4.1. Gyermekek**

A gyermekek korcsoportjában leginkább képviseltek a 6–14 évesek és a 15–17 évesek. A gyerekek neméhez viszonyítva a fiúk száma magasabb. A legtöbb nyilvántartásba vett gyermek a szociálisan veszélyeztetett csoportba tartozik, a szociális pénzbeli segély haszonélvezőjeként - 407 gyerek. A fejlődési rendellenességekkel küzdő gyermekek száma a nyilvántartásban 84, míg 60 gyermek jogosult felhasználója a más személy által nyújtott segítségnek és gondozásnak. Azon gyermekek száma, akikkel kapcsolatban a szülők nem értenek egyet a szülői jogok gyakorlásának módjáról és a személyes kapcsolatok szabályozásáról, az előző évben a nyilvántartásban összesen 142 volt. A gyermekek jogai és érdekei miatt alkalmazott intézkedések keretében gyámság alá vonást és családi elhelyezést alkalmazunk. Azon gyermekek száma, akikkel kapcsolatban gyámügyi védelmet alkalmaztunk 32, míg azon gyermekek száma, akik rokonokhoz vagy más gondozó családba kerültek 30. A Központ nyilvántartásában három kiskorú gyermek szerepel, akik szociális ellátó intézményekben vannak, melyhez az illetékes minisztérium hozzájárulása is megtörtént. Kiskorú gyermekek intézményi elhelyezésére jelenleg nincs benyújtott kérelem. A jelentés által felölelt időszakban két, szülői gondoskodás nélkül maradt gyermek örökbefogadása történt meg, egy gyermek esetében pedig az örökbefogadás előtti alkalmazkodási folyamat zajlik.

**3.4.2. Fiatalok, felnőttek és idősek**

A felnőtt felhasználói csoporton belül, a fiatalok és a felnőttek külföldre költözése miatt az idős és az egyszemélyes háztartások növekvő tendenciája figyelhető meg, valamint a gondozás iránti igény a szállásszabályozás formájában. Az önellátásra képtelen és családi támogatást nélkülöző felhasználók esetében a jelentésben foglalt időszakban sürgősségi családi elhelyezést vagy szociális védelmi intézményben való elhelyezést biztosítottunk 30 felhasználó számára. A fentiek miatt felismertük az idősgondozói szolgálat fejlesztésének szükségességét is.

A jelentés által felölelt időszakban, a felhasználók teljes számának viszonylatában, túlnyomó arányt képeznek a szociálisan és anyagilag veszélyeztetett felhasználók, minden korosztály tekintetében. 2024. 12. 31-én pénzbeli szociális segélyre 597 személy volt jogosult, azaz összesen 1109 egyén, akik anyagilag veszélyeztetettek, és teljesítik ezen jog gyakorlásához szükséges feltételeket, melyeket a törvény irányoz elő. 2024 folyamán 413 kérelem érkezett ezen jog érvényesítésére vonatkozóan. Megjegyzendő, hogy az előző beszámolási időszakhoz képest 50 felhasználóval csökkent a pénzbeli szociális segélyben részesülők száma, illetve mintegy 100 jogosulttal. Ugyanakkor a téli időszak felhasználóinak száma jelentősen nőtt a nyári időszakhoz képest – mintegy 300 jogosult felhasználóval.

Az ápolási segélyre való jogot 171 felnőtt felhasználó valósítja meg.

A fiatalok kategóriában a Központ nyilvántartásában 6 olyan személy szerepel, akikkel kapcsolatban egészségügyi nehézségek, illetve jogaik és érdekeik önálló képviseletének hiánya miatt a szülői jogok kiterjesztésre kerültek.

69 felhasználó - cselekvőképességétől megfosztott személy van állandó gyámsági védelem alatt, 17 pedig ideiglenes gyámság alatt. A gondnokság alatt álló nagykorú gondozottak között van a legtöbb a cselekvőképességtől teljes egészében megfosztott személy - 59 fő, míg a részben cselekvőképességüktől megfosztottak száma 10 fő. A szálláshelyeket jelenleg 101 felhasználó használja, akik közül 32 családi gondozásban van, míg 69-en a szociális védelmi intézményben laknak. A fenti adatok azt jelzik, hogy elenyésző mértékben csökkent a gondozásban lévők száma.

2024 folyamán összesen 1090 kérelmet nyújtottak be az egyszeri pénzbeli segély igénylésére, amelyből 1056-ot hagytunk jóvá, 34-et pedig negatívan bíráltunk el, mivel nem teljesítették a feltételeket. Jelentősen megnőtt az egyszeri pénzbeli segély iránti kérelmek száma a téli időszakban.

**3.5. KÜLÖNÖSEN ÉRZÉKENY FELHASZNÁLÓI CSOPORTOK**

**3.5.1. Erőszak áldozatai**

A jelentés által felölelt időszakban növekedés volt tapasztalható a családon belüli és a partnerkapcsolati erőszak számában. A Központ a megállapításokat és véleményeket elküldte a bíróságnak az erőszak elleni védelmi intézkedések kimondása céljából, szakértői tanácsadást nyújtva az áldozatoknak, és kereseteket készített védelmi intézkedések céljából. Az erőszak áldozatainak teljes száma 2024-ben nőtt a tavalyihoz képest – összesen 64-gyel és többségük nő, akik a felnőttek kategóriájába - a 30-50 éves kategóriába tartoznak, és az erőszak elkövetője általában házastársi vagy házasságon kívüli partner. Az összes bejelentésből 17 esetben követtek el kiskorú gyermekek elleni erőszakot. Az áldozat iskolai végzettsége a legtöbb esetben általános és középfokú végzettségű, míg a foglalkoztatási státuszt tekintve a legtöbb áldozat munkanélküli. Az erőszak leggyakrabban használt formája a fizikai és pszichikai erőszak. Az erőszakról leggyakrabban a rendőrség tesz jelentést - 47 esetben. A családon belüli erőszak megakadályozásáról szóló törvény 2017. 6. 1-jétől kezdődő alkalmazása óta érezhetően megnőtt az ügyeletes szakmunkatársak alkalmazása az áldozatok és az erőszaktevők rendőrségi kihallgatásán való részvételben, valamint az ügyészségnek szóló jelentések készítésében is, az erőszak megismétlődésének kockázatának értékelésével. Az említett törvény alkalmazásával együtt a jelentésben szereplő időszakban összesen 62 sürgősségi intézkedést szabtak ki a rendőrök az erőszaktevők ellen, amelyeket bírósági határozat által további 30 napra meghosszabbítottak. A kiszabott sürgősségi intézkedések megsértése esetén a legtöbb esetben a szabálysértési eljárásban börtönbüntetés indult. Az elkövetett erőszakos cselekmények kapcsán az esetek egynegyedét illetően büntetőeljárás indult, ezen belül észrevehetően lerövidült a bírósági eljárások időtartama és az összes eljáró intézmény eredményes tevékenysége.

**3.5.2. Emberkereskedelem áldozatai**

A jelentésben foglalt időszakban egy esetben merült fel emberkereskedelem gyanúja.

**3.5.3. Rokkantsággal élő személyek**

A SzVK felhasználói között levő rokkantak főként gyermekek és felnőtt felhasználók, legtöbbször testi és értelmi fogyatékkal - a jelentés által felölelt időszakban 468. Az alkalmazott szolgáltatások és intézkedések között legtöbbször a felhasználók a családoknál, illetve a szociális intézményben való elhelyezést, gyámság alá vonást, valamint az ápolási segélyre való jogosultságot igénylik.

**3.5.4. Visszatérők – readmisszió; menekültek és belső menekültek,**

A jelentési időszakban nem volt visszatérő a readmissziós eljárásban.

**4. RÉSZ**

**A SZOCIÁLIS VÉDELMI KÖZPONT JOGOK MEGVALÓSÍTÁSÁT, INTÉZKEDÉSEK FOGANATOSÍTÁSÁT ÉS SZOLGÁLTATÁSOK BIZTOSÍTÁSÁT ILLETŐ TEENDŐI**

**4.1. SZOCIÁLIS VÉDELMI KÖZPONT SZAKMAI TEVÉKENYSÉGE**

A jelentés által felölelt időszakban a Központ többnyire a szülőknek a szülői jogok gyakorlásához szükséges kompetenciáját mérte fel, jelentéseket tett a kiskorúak szabálysértésével és bűncselekményeivel kapcsolatban, figyelemmel kísérte a kiskorúakra kivetett intézkedések végrehajtását, végrehajtotta a szülői jogok gyakorlására vonatkozó korrekciós intézkedéseket és meghatározta az elhelyezett gyermekek örökbefogadásra való általános alkalmasságát. A bíróság felkérése alapján a Központot bevonták a szülői jogok megvonásának eljárásában más községekből származó gyermekeket illetően - legtöbb esetben Szabadka és Kishegyes község területéről. A központ hangsúlyozott együttműködése egyrészt az általános és középiskolákkal való együttműködés során a szülők felügyelete tekintetében a szülői felelősség elhanyagolásának gyanúja miatt, másrészt az antiszociális viselkedésű kiskorú gyermekekkel való munkában valósul meg. Ezzel kapcsolatban konferenciát szerveznek, amibe a Központot is bakpcsolták a hatáskörébe tartozó nehézségek megoldási lehetősége érdekében. Ezzel egyidejűleg elvégezték a kedvezményezettek pénzügyi szociális segélyének, gondnokságának, családi és otthoni elhelyezésének ellenőrzését és szabályozták az állandó és ideiglenes gondnokság formájában a gyámvédelmet. Az állandó gyámvédelmének gyakorlása során összesen 28 felnőtt és 11 kiskorú védenc van a központ hat szakmunkatársának közvetlen gondnoksága alatt. A gondnokság alatt álló, szállásszolgáltatást igénybe vevő személyek eljárásainak összetettsége miatt a gondnoki feladatok ellátása további elkötelezettséget és megterhelést igényel a szakmunkatársak számára.

Jelentős hangsúlyt fektetnek a szakmunka során az áldozatok családon belüli erőszakkal szembeni védelme tekintetében is, a család működésének értékelése és az erőszakos viselkedési minták felderítése formájában, pszicho-szociális támogatást nyújtva az erőszak áldozatainak és azok erősítésére, a szükséges információkkal szolgálva az érintett intézményekkel való együttműködés által és azok nyomon követése. A Központon belül van az Erőszakkal foglalkozó belső csoport, és havonta kétszer a Központ képviselője részt vesz a szabadkai Főügyészségnél tartott Koordinációs és Együttműködési Csoport ülésein, amelyek során megvitatják a családon belüli erőszak aktuális eseteit, az egyéni védelmi tervek az érintett intézmények hatáskörébe tartozó intézkedéseket tartalmaznak.

**4.1.1. Becslési és tervezési teendők**

A SzVK felhasználóival szembeni szakmai eljárásokban, a jelentésben foglalt időszakban leginkább képviselt a kezdeti becslés, valamint a szolgáltatások tervezése, a legnagyobb számú felülvizsgálatot a többéves gondozói és / vagy szociális védelmi intézmény szállásszolgáltatásainak, valamint a családi szállásokban elhelyezett felhasználókat illetően történik.

**4.1.2. Halaszthatatlan beavatkozások**

A jelentésbeli időszakban a halaszthatatlan beavatkozások teendőit a mozgó csapat bonyolította le, mely a Központ 5 szakmunkatársából áll, állandó ügyelet formájában (mobiltelefonos elérhetőség mellett) a rendőrséggel való együttműködésben. A leginkább előfordult beavatkozások a családon belüli erőszakra, valamint a létfenntartásban veszélyeztetett személyek sürgős ellátására vonatkoztak.

**4.1.3. Szakfeladatok**

A Szociális Védelmi Központ szakfeladatai közül a leggyakoribb a felhasználók értékelése, elsősorban a gyámok vagy szülők alkalmasságának megítélése, más személy gondozása vagy szülői jogok gyakorlása tekintetében; valamint a gyermekek és fiatalok nevelőszülői családnál történő elhelyezése szükségességének felmérése során. A jelentés által felölelt időszakban a bejelentett potenciális nevelőcsaládok száma stagnál, ami nehezítő körülménynek tekinthető, mivel a már meglévő kapacitások megteltek. A családi elhelyezés szolgáltatás kapacitását tekintve Topolya községben a gyermek- és ifjúsági nevelőcsaládok száma 24 (rendes és rokoni), míg a felnőttek és idősek gyámjainak száma 12.

**4.1.4. Felügyelőségi feladatok**

2024-ben a felügyelő egyéni felügyeleti támogatást nyújtott, és ugyanakkor részt vett a felügyeleti csoport ülésein. Részt vett a csapatok szakmunkájában az esetgondozóhoz vagy a szakmunkatárshoz hasonlóan. Sokéves szociális védelmi tapasztalata van, ami hozzájárul a szakmunkatárs munkájának minőségéhez és teljeskörű működéséhez.

**4.1.5. Igazgatási és jogi teendők**

Összességében nézve az adminisztratív és jogi feladatokat ellátó szakmunkatárs hangsúlya a jogi eljárások tiszteletben tartásán alapul a munka minden területén, ami megterhelést jelent egy ilyen típusú munkakörben foglalkoztatott személy számára. 2024 folyamán a Községi Közigazgatási Hivatal egy szakembert alkalmazott jogász – titkár munkakörben meghatározott időre. A képviseletet tekintve a jogászok munkájának legnagyobb részét a szociális védelemből származó jogok gyakorlására vonatkozó, az anyagi juttatások végzéseinek meghozatala teszi ki. A családjogi védelem intézkedéseinek alkalmazásaikor kiemelnénk a gyámsági védelmet. Az egyéb jogügyletek esetében magától érthetődő a jogász részvétele az erőszak áldozatainak a jogi segítségnyújtásban a perek előkészítésének formájában.

**4.1.6. Leletek és véleményezések**

A SzVK munkája során, 2024 folyamán együttműködött más intézményekkel és szervezetekkel, melyekhez eljuttatta az igénylésekben kért leleteket és véleményezést. Leggyakoribb volt az együttműködés a rendőrséggel és a bírósággal, az ügyészséggel, és az iskolákkal valamint az egyéb intézményekkel. A bíróság által igényelt leletek és vélemények, legtöbb esetben a szülői alkalmasság felmérése a szülői jog gyakorlására, az intézkedések kiszabásának, valamint a nevelési meghagyások célszerűsége, illetve a kiskorú elkövetőkre, vagyis bűntettek és kihágások elkövetőire vonatkoztak, illetve ezen intézkedések végrehajtásának követésére. A község területén gondot okoz a bíróságok által kiskorúakra kiszabott nevelési-oktatási meghagyások végrehajtása az elkövetett vétségekkel és bűncselekményekkel kapcsolatban, tekintettel arra, hogy azok a vállalatok, intézmények, amelyeken belül eljárási okokból végrehajtható lenne nem akarja elfogadni őket.

**4.2. A KÖZÖSSÉG SZOLGÁLATA ÉS MÁS, A HELYI ÖNKORMÁNYZAT HATÁSKÖRÉBE TARTOZÓ JOGOK**

Topolya község területén a két legfontosabb szociális védelmi szolgáltatás a gyermek személyes kísérőjének szolgáltatása és az otthoni segítségnyújtás.

A Munkaügyi, Foglalkoztatási, Veteránügyi és Szociálpolitikai Minisztérium 022-02-00218 / 2021-19 számú, 2021. 12. 24-én kelt Végzésével megállapítást nyert, hogy Topolya Község Szociális Védelmi központja 5 éves időtartamra teljesíti a fogyatékos, azaz fejlődési rendellenességgel élő gyermek személyes kísérője szolgáltatásának nyújtására megszabott feltételeket és szabványokat. A személyes kíséret szolgáltatás a jelöltek akkreditált képzésének sikeres elvégzése után a 2014/2015-ös tanév elején valósult meg, és a forrásokat a helyi önkormányzat költségvetésében biztosítják a 2024/2025. évre. 2024-ben 39 fejlődési nehézséggel küzdő gyermek számára biztosítottak személyes kísérő szolgáltatást az összesen 46 gyermek közül, akiknek a Tárcaközi bizottság határozatával az említett szolgáltatás igénybevételét engedélyezték. A szolgáltatást legtöbben általános iskolás korúak - 27 -, ezt követi az iskoláskor előtti korú - 9, három gyermek pedig középiskolás korú. Az elmúlt év során minden személy kísérőnek (40) lehetősége volt képzésen való részvételre. A személyek kísérőket vállalkozási szerződés alapján alkalmazzák, s nőtt a juttatásuk, jelenleg 27.000 dinárt tesz ki.

A Munkaügyi, Foglalkoztatási, Veteránügyi és Szociálpolitikai Minisztérium 022-02-00214/2021-19 számú, 2021. 12. 22-én kelt Végzésével megállapítást nyert, hogy Topolya Község Szociális Védelmi központja 5 éves időtartamra teljesíti a testi és szellemi fogyatékos felnőttek és idősek számára a házi segítségnyújtás szolgáltatásának nyújtására megszabott feltételeket és szabványokat. 2024-ben három házi kisegítő – idősgondozó személyt alkalmaztak, akik összesen 32 egyedülálló háztartást illetően nyújtottak segítséget az év folyamán, azoknál az idős és tehetetlen személyeknél, akik nem rendelkeznek megfelelő családi támogatással és gondoskodással, s amelyet Topolya község költségvetéséből finanszíroztak. Mivel a község területén nincs időskorúak elhelyezésére szolgáló intézmény, a szolgáltatást igénybe vevők nehezebben döntenek más települések területén lévő otthoni elhelyezésről. Emiatt a családi támogatás hiányában kénytelenek a háztartásukban maradni, ezért nagy érdeklődés mutatkozott a Házi segítségnyújtás szolgáltatás igénybevétele iránt, a felhasználók által megszokott életminőség megőrzése vagy fenntartása érdekében. Ezt a szolgáltatást jelenleg három helyi közösség számára tervezik Topolya község területén – Bajsán, Gunarason és Zentagunarason. Értékelve a község nagy térbeli tagoltságát, szükség van a szolgáltatás kiterjesztésére elsősorban a város területén, de más vidéki településeken is és további geronto-háziasszonyok felvételére.

A fogyatékkal élők napközbeni ellátását a Bethesda szeretetszolgálat biztosítja, és ezt a szolgáltatást különböző típusú fogyatékkal élő fiatal használja, akik 18 évesnél idősebbek. A tartózkodás költségeit az önkormányzati költségvetés és a felhasználói részvétel fedezi. Az említett szolgáltatás fogyatékkal élő fiatalok nappali ellátásaként bejegyzett.

2015/2016 folyamán a Nyitott ölelés elnevezést viselő projektum kezdetét követően, a Központ aktív részvételével az intézményi elhelyezés megelőzéséért tevékenykedő irodák munkájában, annak érdekében, hogy a szellemi és mentális nehézségekkel küzdő emberek közösségében élhessenek, a társadalomba és a helybéli közösségbe való befogadás feltételeinek megteremtése által, több műhelymunka került megrendezésre, amelyeken 10 szellemi fogyatékos felnőtt vett részt családtagjaival együtt, illetve a Központ három alkalmazottjával, valamint a felhasználók számának növelése is tervben van. A projekt végét követően az önkormányzat pénzeszközei alapján folytatódott az iroda munkája, amely a 2024-es évre a felhasználók szállítására, anyagbeszerzésre, felhasználói kirándulásokra és az irodai munkák egyéb igényeire szánt forrásokat rendelt el. A központ területén a téli időszakban munkaterületet biztosított a felhasználók számára, ahol aktívan részt vesznek a tematikus műhelyfoglalkozásokban, képességeikhez igazított kézműves munkák készítésében. Az időjárási viszonyoknak megfelelően a község területén kirándulásokat szerveznek a felhasználóknak, valamint más községek egyesületeinek, szórakozóhelyeinek meglátogatását. Ilyen irodák működésének célja a fejlődési nehézségekkel küzdő személyek kapacitásának növelése, önállóságuk kialakítása, szocializációjuk fejlesztése és a helyi közösség lehetőségeinek megismrtetése, illetve lehető legkésőbbi időpontig el lehessen odázni azt, az érintett személyek bekerüljenek az állami ellátó intézményekbe. Az iroda működéséhez szükséges pénzeszközök a folyó évet illetően is biztosítottak

2016-ban új családi tanácsadási szolgáltatást indítottak a Tartományi Titkárság által finanszírozott projekt alapján. Az említett szolgáltatást a projekt eszközeiből 2016. 10. 31-ig finanszírozták, majd a továbbiakban ezt a helyi önkormányzat tette lehetővő, amelyet a mai napig folyamatosan megvalósítanak. A tanácsadási szolgáltatást a Szociális Védelmi Központ két szakmunkatársa nyújtja szerb és magyar nyelven. Mindkét alkalmazott okleveles pszichológus, oktatásuk a szisztémás családi pszichoterápia elsajátítását is magába foglalta, valamint az ügyfelekkel való tanácsadói munkára képzettek. A tanácsadó terápiás szolgáltatások gyermekeknek, egyéneknek, partnereknek és családoknak szólnak, és munkaidő után a Szociális Védelmi Központjának helyiségeiben zajlanak. 2024 folyamán ezt a szolgáltatást 36 felhasználónak nyújtották egyéni, partneri és családi tanácsadással.

Az önkormányzat ingyenes jogsegély szolgáltatást is lehetővé tett, amelyet a pénzbeli szociális segélyben részesülők vehetnek igénybe. A Központ jogászai jogi tanácsot adnak, válóperek, kiskorú gyermekek felügyeleti jogával kapcsolatos perek, hozzátartozók eltartása iránti perek elkészítésében, valamint a munkavégző képesség megvonására vonatkozó javaslatok elkészítésében nyújtanak segítséget. Az előző évben 33 kedvezményezett részesült támogatásban.

2024 folyamán összesen 507 felhasználó kapta meg a Topolya Község által nyújtott ingyenes étkezési szolgáltatás igénybevételének jogát a topolyai Vöröskereszt Községi Szervezetén keresztül. A népkonyha szolgáltatásait az anyagi szociális segítség igénybevevői, a legalacsonyabb nyugdíjalapúak, valamint azok számára nyújtják, akik a társadalmi veszélyeztetettség egyéb okai miatt nem képesek kielégíteni alapvető megélhetési szükségleteiket.

**4.3. A HELYI ÖNKORMÁNYZAT, ILLETVE A KÖZTÁRSASÁG TERÜLETÉN MŰKÖDŐ EGYÉB INTÉZMÉNYEKKEL VALÓ EGYÜTTMŰKÖDÉS**

A Központ tevékenységének ellátása érdekében 2024 folyamán tevékenyen együttműködött minden helyi szintű szervezettel és intézménnyel, szociális védelmi központokkal, valamint más intézményekkel és a tartományi és köztársasági szintű, egyéb intézményekkel és állami szervekkel. Az elkövetkező időszakban tervben van, hogy a Központ tematikus műhelymunkákon keresztül bekapcsolódik a megelőző tevékenységekbe az általános és középiskolás gyerekekkel való munka tekintetében.

**4.4. JELENTÉSTÉTEL**

A munka nyilvánosságának biztosítása és a Szociális Védelmi Központ adatainak elérhetősége végett, intézményünk éves jelentést és működési tervet és programot állít össze. A tömegtájékoztatási eszközökkel együttműködve rendszeresen tájékoztatunk a médiát központ tevékenységeiről, az elérhető szolgáltatásokról és a szociális védelmi jogokról. Az állami szervek vagy intézmények igénylésére információkat küldünk, analitikai vagy statisztikai adatgyűjtés végett. Jelentős mértékben hozzájárul a központ munkájának nyilvánosságához a Szociális Védelmi Központ honlapja - www.csrbtopola.org.rs, ahol rendelkezésre áll a Központ munkájára vonatkozó minden információ: tájékoztató a Központ munkájáról és az aktuális hírekről és történésekről, amelyet a Központ végrehajt.

**4.5. ELEMZŐI ÉS KUTATÓMUNKA**

Az analitikai és kutatómunka nem képviseltetett, hiszen hiány mutatkozott szakkáder iránt, ezért az adatok nyilvántartásának és elemzésének feladatait, amelyek szükségesek a központ további sikeres működéséhez, a szolgálat vezetője végezi a jogásszal és az adminisztrativ-pénzügyi munkással együtt.

**5. RÉSZ**

**ZÁRSZÓ**

A Központ munkájának és a jelentésben bemutatott mutatók elemzése alapján a következő észrevételeket tehetjük, s további lépések készülnek az optimális működés biztosítására a szociális védelmi szolgáltatások nyújtása és a felhasználók igényeinek kielégítése érdekében:

1. Az idősek szállásszolgáltatásának kifejezett igénye miatt helyi szinten fokozni kell és ki kell terjeszteni az említett szolgáltatásokat, különösen az idősek sürgősségi ellátására, tekintettel az elégtelen és hiányzó helyi szintű szolgáltatásra az elszállásolás tekintetében. A felhasználók eljárási okokból a szociális védelmi intézményekbe történő nehéz elhelyezése , az igényes egészségügyi leletek és az intézménybe történő felvételre való várakozás miatt a Központ kénytelen a nevelőcsaládokon belül sürgősségi szállást biztosítani felnőttek és idősek számára annak megvalósulásáig. Az említett szolgáltatáson belül a felhasználók kitöltött szálláskapacitása miatt meg kell indítani az idősek számára szálláshely megnyitásának megfontolását, különösen a téli időszakban, az ellátás biztosítása és az egyedülálló háztartásokban élő személyek, a lakhatási, anyagi vagy az egészség veszélyeztetett személyek igényeinek kielégítése érdekében.
2. Az épület állapota miatt szükség van az átépítésének folytatására a közvetlen ügyfélfogadás kielégítő ellátásának céljából, Ugyanakkor, mivel a járművek elavult állapotban vannak, figyelembe véve a járművek életkorát és napi használatát, szükség van még egy, a terepi munkákhoz megfelelő jármű megvásárlására.
3. A SOZIS új programjának bevezetésének igénye miatt az egyre igényesebb információtechnológiát értékelve szükség van a számítástechnikai eszközök fejlesztésére vagy beszerzésére, tekintettel arra, hogy a meglévő számítástechnikai eszközök nem felelnek meg teljes mértékben az új program követelményeinek, az üzleti folyamat gördülékeny lebonyolítása és a munkaminőség javítása érdekében.
4. A szociális védelmi szakmunkatársak licenszeléséről szóló szabályzat alkalmazása folytán, szükség mutatkozik tevékeny munkára a dolgozók további oktatását és továbbképzését illetően, a licenszek megújítási feltételeinek kielégítése és új tudás megszerzése végett.
5. Ahhoz, hogy a szolgáltatásokat jobban megismerhessék a felhasználók, folyamatosan gondoskodni kell a központ munkakörének promóciós tevékenységeiről, és ösztönözni kell a helyi szolgáltatások nyújtását és a nevelőszülők fejlődését, mivel a potenciális jelöltek a családi szállás szolgáltatás tekintetében stagnálnak.

A jelentést összeállította:

Mastilović Zorica, okl. pszichológus

esetmenedzser - szolgálatvezető

Haverpus Lajos, mast. közgazd., s.k.

megbízott igazgató