Az állami tulajdonú mezőgazdasági föld bérbeadására irányuló eljárás lefolytatására illetékes szerv kijelöléséről szóló határozat 2. szakasza (Topolya Község Hivatalos Lapja, 9/2006. szám) és Topolya község Statútuma 47. szakaszának 6. pontja (Topolya Község Hivatalos Lapja 5/2019. szám) alapján, valamint a földtörvény 62. szakasza 4. bekezdésével és 64. szakaszával (Az SZK Hivatalos Közlönye, 62/2006., 65/2008.-más. törvény, 41/2009., 112/2015., 80/2017. és 95/2018. – másik törvény szám) kapcsolatban, Topolya Községi Képviselő-testülete 2025. \_\_\_\_\_\_\_\_\_-i ülésén meghozta az alábbi

**V É G Z É S T**

**AZ ÁLLAMI TULAJDONÚ MEZŐGAZDASÁGI FÖLD BÉRBEADÁSÁRA IRÁNYULÓ NYILVÁNOS ÁRVERÉS ELJÁRÁSÁT LEFOLYTATÓ BIZOTTSÁG MEGALAKÍTÁSÁRÓL**

**I.**

Megalakul az állami tulajdonú mezőgazdasági föld bérbeadására irányuló nyilvános árverés eljárását lefolytató bizottság (a továbbiakban: bizottság), négyéves megbízatási időre, 2025. \_\_\_\_\_\_\_\_\_-i hatállyal.

**II.**

A bizottság elnökből és négy tagból áll:

1. Slađana Mudrinić, okl. jogász, elnök;
2. Lackó Anikó, okl. közgazdász, tag;
3. Suzana Nešić Pataki, okl. jogász, tag;
4. Seffer Attila, építőipari technikus, tag és
5. Milan Janus, okl. mezőgazdasági mérnök, tag.

**III.**

A bizottság munkájához szükséges informatikai adatfeldolgozás szakmai-technikai feladatait okleveles informatikus végzi, aki Topolya Községi Közigazgatási Hivatala illetékes osztályának alkalmazottja.

**IV.**

A jelen végzés I. pontjában említett bizottság feladata:

* nyomon követi a nyilvános árverés eljárását, amelyet elektronikus úton, a Földhivatal hivatalos honlapján lévő nyilvános árverés lefolytatására szolgáló alkalmazáson (<https://gp.upz.minpolj.gov.rs/InzemBid>) keresztül folytatnak le,
* elkészíti a jegyzőkönyveket és az állami tulajdonú mezőgazdasági föld bérbeadására irányuló nyilvános árverés lefolytatásához szükséges aktusokat,
* javaslatot nyújt be a Községi Elnökhöz a legkedvezőbb ajánlatot tevő személy megválasztását illetően.

A bizottság elnöke és tagjai jogosultak a munkájuk utáni térítményre, ahogy a bizottság szakértői – munkatársai is, amelyet a Községi Elnök határoz meg egy külön aktussal.

**V.**

E végzés meghozatalával hatályát veszti az állami tulajdonú mezőgazdasági föld bérbeadására irányuló nyilvános árverés eljárását lefolytató bizottság megalakításáról szóló végzés (Topolya Község Hivatalos Lapja, 6/2021. szám).

**VI.**

E végzés megjelenik Topolya Község Hivatalos Lapjában.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLETE  Szám: 001814250 2025 08332 001 000 000 001  Kelt:  Topolya | Saša Srdić, s.k.  a Községi Képviselő-testület  elnöke |

Indokolás

I. JOGALAP:

Az állami tulajdonú mezőgazdasági föld bérbeadása eljárásának lefolytatására illetékes szerv kijelöléséről szóló határozat 2. szakasza (Topolya Község Hivatalos Lapja, 9/2006. szám) előírja, hogy a községi elnököt határozzák meg illetékes szervként, hogy a nyilvános árverés eljárását lefolytató bizottság javaslatára, amelyet a Községi Képviselő-testület alakít meg, az állami tulajdonú mezőgazdasági föld bérbeadásáról szóló határozatot a minisztérium jóváhagyásával meghozza.

Topolya község Statútuma 47. szakaszának 6. pontja (Topolya Község Hivatalos Lapja, 5/2019. szám) előírja, hogy a Községi Képviselő-testület, a törvénnyel összhangban, községi hatáskörbe tartozó előírásokat és más általános aktusokat hoz meg.

A földtörvény 62. szakaszának 4. bekezdése (Az SZK Hivatalos Közlönye, 62/2006., 65/2008.-más. törvény, 41/2009., 112/2015., 80/2017. és 95/2018. – másik törvény szám) előírja, hogy az állami tulajdonú mezőgazdasági föld bérbe-, illetve használatba adásának eljárását a helyi önkormányzati egység illetékes szerve folytatja le.

A földtörvény 64. szakasza (Az SZK Hivatalos Közlönye, 62/2006., 65/2008.-más. törvény, 41/2009., 112/2015., 80/2017. és 95/2018. – másik törvény szám) előírja, hogy:

Az állami tulajdonú mezőgazdasági földet nyilvános hirdetés útján adják bérbe.

A mezőgazdasági földet nyilvános árverés útján adják bérbe, két fordulóban, kivéve az elsőbbségi bérleti jog és az előbérleti jog esetében.

A jelen szakasz 1. bekezdésében foglalt nyilvános hirdetés kiírásáról szóló határozatot annak a helyi önkormányzati egységnek az illetékes szerve hozza meg, amelynek a területén az állami tulajdonú mezőgazdasági föld található, mégpedig az éves program meghozatalának napját követő 60 napon belül, a minisztérium jóváhagyásával.

A helyi önkormányzati egység illetékes szerve legkésőbb folyó év június 1-jéig köteles meghozni, a minisztérium jóváhagyásával, az állami tulajdonú mezőgazdasági föld bérbeadásáról szóló határozatot.

A jelen szakasz 3. bekezdésében foglalt, a föld bérbeadásáról határozat ellen fellebbezés nyújtható be a minisztériumhoz, az autonóm tartomány területén lévő helyi önkormányzati egységek illetékes szerve által meghozott ugyanilyen határozatok ellen pedig az autonóm tartomány illetékes mezőgazdasági szervéhez, a határozat meghozatalát követő 15 napon belül.

A jelen szakasz 1. bekezdésében foglalt föld bérleti kezdőára az első fordulóban nem lehet alacsonyabb, mint a hektáronkénti átlagos bérleti díj 80 %-a, illetve a második fordulóban nem lehet alacsonyabb, mint a hektáronkénti átlagos bérleti díj 60 %-a.

Ha a mezőgazdasági földet nem adják bérbe a jelen szakasz 2. bekezdésében foglalt eljárás lefolytatását követően, a minisztérium nyilvános árverési eljárást folytathat.

A jelen szakasz 1. bekezdésében foglalt föld bérbeadása céljából szükséges dokumentáció összegyűjtésének szakmai teendőit a községi, illetve városi közigazgatási hivatal végzi.

II. A MEGHOZATAL OKAI

Annak érdekében, hogy zavartalanul le lehessen folytatni az állami tulajdonú mezőgazdasági föld bérbeadására a nyilvános árverési eljárást, a földtörvénnyel összhangban, valamint az állami tulajdonú mezőgazdasági föld bérbe- és használatba adásának feltételeiről és eljárásról szóló szabályzat (Az SZK Hivatalos Közlönye, 16/17., 111/17., 18/19., 45/19., 3/20., 25/20., 133/20., 63/2021. és 63/2023. szám) rendelkezéseinek megfelelően, az árverés 2020-ban az első fordulótól kezdve elektronikus úton zajlik, a nyilvános árverés lefolytatására szolgáló web-alkalmazáson keresztül.

A nyilvános árverés lefolytatására szolgáló web-alkalmazás elérhető a Földhivatal hivatalos honlapján. (Alkalmazás – digitális nyilvános árverés).

Az elmondottaknak megfelelően meg kell alakítani az állami tulajdonú mezőgazdasági föld bérbeadására irányuló nyilvános árverés eljárását lefolytató bizottságot, ezért javasoljuk a végzés adott szöveg szerinti meghozatalát.

III. A VÉGREHAJTÁSHOZ SZÜKSÉGES ESZKÖZÖK:

E végzés végrehajtására a községi költségvetésben biztosítottak a szükséges eszközök.

Községi Tanács